hotchpotch/miracl-hf-unified huggingface dataset:
জর্জ ওগডেন এবেল
জর্জ ওগডেন এবেল (মার্চ ১, ১৯২৭ - অক্টোবর ৭, ১৯৮৩) একজন মার্কিন জ্যোতির্বিজ্ঞানী। তিনি মূলত ছায়াপথ এবং ছায়াপথ স্তবক নিয়ে গবেষণা করে বিখ্যাত হয়েছেন। তবে সবচেয়ে বেশি পরিচিত হয়েছেন ১৯৫৮ সালে ২৭১২ টি ছায়াপথ স্তবকের তথ্যবিশিষ্ট একটি উঁচুমানের তালিকা প্রণয়ন করে। এই তারা তালিকা প্রণয়নের জন্য তিনি পালোমার অবজারভেটরি স্কাই সারভেতে কৃত গবেষণাসমূহ কাজে লাগিয়েছিলেন। তার আবিষ্কৃত ছায়াপথ স্তবকগুলোকে এবেল স্তবক নামে অভিহিত করা হয়। এই স্তবকগুলোর কোন কোনটি আমাদের থেকে প্রায় ৩ বিলিয়ন আলোকবর্ষ দূরে অবস্থিত। এই স্তবগুলোর মাধ্যমেই মহাবিশ্বের বৃহৎ-পরিসর গঠন সম্বন্ধে জনা গিয়েছিলো। এ কারণে স্তবকগুলো বিশেষ গুরুত্বপূর্ণ। এই স্তবকগুলোর মধ্যে অনেকগুলোর আকার এবং ভরই এবেল প্রায় নিখুঁতভাবে পরিমাপ করেছিলেন। এই পরিমাপের মাধ্যমে তিনি সিদ্ধান্তে পৌঁছেছিলেন যে, এই স্তবকগুলো যে বেগে আমাদের থেকে দূরে সরে যাচ্ছে তার জন্য এদের যে পরিমাণ ভর থাকা প্রয়োজন তার শতকরা ৯০ ভাগই অদৃশ্য, তথা আমাদের অনুভূতির বাইরে রয়েছে।
মতিঝিল মডেল স্কুল
মতিঝিল মডেল স্কুল এন্ড কলেজ বাংলাদেশের স্বনামধন্য বিদ্যালয়গুলোর মধ্যে একটি। এটি ঢাকার মতিঝিল এলাকায় অবস্থিত। ১৯৮০ সালে বিদ্যালয়টি প্রতিষ্ঠিত হয়। মতিঝিল এলাকার বীর মুক্তিযোদ্ধা মেসবাহ উদ্দিন সাবু এজিবি কলোনীর কিছু শিক্ষানুরাগী এলোটিদের সাথে নিয়ে এ বিদ্যালয়টি প্রতিষ্ঠা করেন। এখানে আনুমানিক আট হাজারের বেশি ছাত্র -ছাত্রী পড়াশুনা করে। স্কুলটি দুটি শাখাতে পরিচালিত হয়, প্রধান শাখাটি ঢাকার মতিঝিলের এজিবি কলোনীতে এবং অপর শাখাটি বাসাবোয় অবস্থিত। বিদ্যালয়টি দুটি শিফটে পরিচালিত হয়।
কমলাপুর রেলওয়ে স্টেশন থেকে ২০০ গজ পশ্চিম- উত্তর কোণে প্রতিষ্ঠানটি অবস্থিত। মতিঝিল কলোনী, ঢাকা- ১০০০
মরমন
মরমন হচ্ছেন একজন ধর্মপ্রচারক যার নামানুসারে "দ্য বুক অব মরমন" গ্রন্থের নামকরণ হয়েছে। জোসেফ স্মিথ জুনিয়রের ভূমিকা অনুসারে মরমন ছিলেন একজন ধর্মপ্রচারক-ঐতিহাসিক যিনি বইটিকে সোনার প্লেটে খোদাই করেছিলেন। লেটার ডে সেইন্টগণ বিশ্বাস করেন মরমন এমন একজন ধর্মপ্রচারক ছিলেন যিনি চতুর্থ শতাব্দীতে আমেরিকায় বাস করেছিলেন।
ওপেনজিএল
ওপেন জিএল (OpenGL) (ওপেন গ্রাফিক্স লাইব্রেরী) বিভিন্ন প্লাটফর্মে তৃতীয় মাত্রার গ্রাফিক্স (দ্বিতীয় মাত্রা সহ) তৈরির একটি প্রমিত এপ্লিকেশন প্রোগ্রামিং ইন্টারফেস বা এপিআই। এই ইন্টারফেসে ২৫০টিরও অধিক বিভিন্ন ধরনের ফাঙ্কশন কল করার সুযোগ রয়েছে। এগুলো ব্যবহার করে একদম সহজ থেকে খুব জটিল দৃশ্য তৈরি করা যায়। ১৯৯২ সালে সিলিকন গ্রাফিক্স নামক একটি প্রতিষ্ঠান ওপেনজিএল নির্মাণ করে। বর্তমানে এটি ভিডিও গেম শিল্পে বহুল ব্যবহৃত হচ্ছে যেখানে এর প্রধান প্রতিদ্বন্দ্বী হচ্ছে মাইক্রোসফট উইন্ডোজের ডাইরেক্টথ্রিডি। বিভিন্ন কম্পিউটার এইডেড ডিজাইন বা কম্পিয়টারের সাহায্যে নক্সা প্রণয়ন, ভার্চুয়াল রিয়েলিটি, বৈজ্ঞানিক দৃশ্যায়ন, বিমান চালনা সিমুলেশন ও কম্পিউটার গেম শিল্পে ওপেনজিএল বহুল ব্যবহৃত হচ্ছে।
সূরা ফালাক
সূরা আল-ফালাক (; "নিশিভোর") মুসলমানদের ধর্মীয় গ্রন্থ কুরআনের ১১৩ তম সূরা; এর আয়াত, অর্থাৎ বাক্য সংখ্যা ৫ এবং রূকু, তথা অনুচ্ছেদ সংখ্যা ১। সূরা আল-ফালাক মদীনায় অবতীর্ণ হয়েছে; যদিও কোন কোন বর্ণনায় একে মক্কায় অবতীর্ণ হিসাবে উল্লেখ করা হয়। এর পাঁচ আয়াতে শয়তানের অনিষ্ট থেকে সুরক্ষার জন্য সংক্ষেপে আল্লাহর নিকট প্রার্থণা করা হয়। এই সূরাটি এবং এর পরবর্তী সূরা আন-নাসকে একত্রে "মু'আওবিযাতাইন" (আল্লাহর কাছে আশ্রয় চাওয়ার দু'টি সূরা) নামে উল্লেখ করা হয়। অসুস্থ অবস্থায় বা ঘুমের আগে এই সূরাটি পড়া একটি ঐতিহ্যগত সুন্নত।
সূরা ফালাক ও সূরা আন-নাস আলাদা আলাদা সূরা হলেও এদের পারস্পরিক সম্পর্ক এত গভীর ও উভয়ের বিষয়বস্তু পরস্পরের সাথে এত বেশি নিকট সম্পর্কিত যে এদেরকে একত্রে “মু’আওবিযাতাইন” (আল্লাহর কাছে আশ্রয় চাওয়ার দু’টি সূরা) নামে ডাকা হয়; আর এই সূরা দু’টি নাযিলও হয়েছে একই সাথে একই ঘটনার পরি-প্রেক্ষিতে।
সূরা আল ফালাক ও পরবর্তী সূরা নাস একই সাথে একই ঘটনায় অবতীর্ণ হয়েছে। মুসনাদে আহমদে বর্ণিত আছে, জনৈক ইহু্দী রসূলুল্লাহ্‌ (সাঃ)- এর উপর জাদু করেছিল। ফলে তিনি অসুস্থ হয়ে পড়েন। জিবরাঈল আগমন করে সংবাদ দিলেন যে, জনৈক ইহু্দী জাদু করেছে এবং যে জিনিসে জাদু করা হয়েছে, তা অমুক কুপের মধ্যে আছে। রসুলুল্লাহ (সাঃ) লোক পাঠিয়ে সেই জিনিস কূপ থেকে উদ্ধার করে আনলেন। তাতে কয়েকটি গিরু ছিল। তিনি এই সূরা দুটি পড়ে ফুক দেওয়ায় গিরুগুলো সাথে সাথে খুলে য়ায এবং সে সম্পূর্ণ সুস্থ হয়ে শয্যা ত্যাগ করেন।
হযরত আয়েশা (রাঃ) থেকে বর্ণিত আছে, রসুলুল্লাহ (সাঃ)- এর উপর জাদু করলে তার প্রভাবে তিনি মাঝে মাঝে দিশেহারা হয়ে পড়তেন এবং যে কাজটি করেননি, তাও করেছেন বলে অনুভব করতেন। একদিন তিনি হযরত আয়েশা (রাঃ)-কে বললেনঃ আমার রোগটা কি, আল্লাহ্ তা'আলা তা আমাকে বলে দিয়েছেন। (স্বপ্নে) দুব্যক্তি আমার কাছে আসল এবং একজন শিয়রের কাছে ও অন্যজন পায়ের কাছে বসে গেল। শিয়রের কাছে উপবিষ্ট ব্যক্তি অন্য জনকে বলল, তাঁর অসুখটা কি? অন্যজন বললঃ ইনি জাদুগ্রস্ত। প্রথম ব্যক্তি জিজ্ঞেস করলঃ কে জাদু করেছে? উত্তর হল, ইহুদীদের মিত্র মুনাফিক লবীদ ইবনে আ'সাম জাদু করেছে। আবার প্রশ্ন হলঃ কি বস্তুতে জাদু করেছে? উত্তর হল, একটি চিরুনীতে। আবার প্রশ্ন হল, চিরুনীটি কোথায়? উত্তর হল, খেজুর ফলের আবরণীতে 'বির যরোয়ান' কূপে একটি পাথরের নিচে চাপা দিয়ে রাখা হয়েছে। অতঃপর রসূলুল্লাহ্‌ (সাঃ) সে কূপে গেলেন এবং বললেনঃ স্বপ্নে আমাকে এই কূপই দেখানো হয়েছে। অতঃপর চিরুনীটি সেখান থেকে বের করে আনলেন।
মুসনাদে আহমদের রেওয়ায়েতে আছে, রসুলুল্লাহ (সাঃ)-এর এই অসুখ ছয় মাস স্থায়ী হয়েছিল।
২০০৭-এর চট্টগ্রামের ভূমিধ্বস
২০০৭ সালের ১১ই জুন তারিখে বাংলাদেশের বন্দর নগরী চট্টগ্রামে বৃষ্টিজনিত ভূমিধ্বসে অন্তত ১২২ জনের প্রাণহানী ঘটে। প্রবল বর্ষণের ফলে পাহাড় থেকে মাটি ও কাদার ঢল পাহাড়ের পাদদেশে অবস্থিত বস্তি ও কাঁচা ঘরবাড়ি উপরে ধ্বসে পড়লে বহু মানুষ চাপা পড়ে যায়। অনেকে মানুষ নিখোঁজ হয়। রবিবার থেকে চলা টানা বর্ষণ এই ঘটনার মূল কারণ। আবহাওয়াবিদদের মতে কয়েক ঘণ্টার মধ্যে চট্টগ্রামে ২০ সে.মি. এরও বেশি বৃষ্টিপাত হয়।
উদ্ধারকর্মীরা দিনভর তৎপরতা চালিয়ে যায় এবং মৃত ও আহতের সংখ্যা বেড়ে চলে। সবচেয়ে ক্ষতিগ্রস্ত এলাকা হচ্ছে হাটহাজারী, যেখানে তিনটি পরিবার চার মিটার মাটির নিচে চাপা পড়েছে। দোকান-পাট, বিদ্যালয় ও অন্যান্য প্রতিষ্ঠানে স্বাভাবিক জীবনযাত্রা চরম ক্ষতিগ্রস্ত হয়। সূত্রমতে এলাকার কিছু যায়গায় কোমর পরিমাণ পানি জমে যায়। অনেক অধিবাসী বর্তমানে স্থানীয় মসজিদে আশ্রয় গ্রহণ করে। বিশেষজ্ঞের মতে এটি চট্টগ্রামের ইতিহাসে ভয়াবহতম ভূমিধ্বস। চট্টগ্রাম শহরের প্রায় ১.৫ মিলিয়ন মানুষ যা শহরের মোট জনসংখ্যার এক তৃতীয়াংশ, তিন থেকে চার ফুট পানিতে আটকা পড়ে।
চট্টগ্রাম বিমানবন্দরের সকল ফ্লাইট বাতিল করা হয় এবং বাংলাদেশের আমদানী-রপ্তানির ৯০ শতাংশ যে বন্দর থেকে আসে, সেই চট্টগ্রাম সমুদ্রবন্দর বন্ধ হয়ে যায়। ১২ জুন, পর্যন্ত চট্টগ্রামে ৩৯৭ মি.মি. বৃষ্টি রেকর্ড করা হয়।
তৎকালীন রাষ্ট্রপতি ইয়াজুদ্দিন আহমেদ এবং প্রধান উপদেষ্টা ফখরুদ্দীন আহমদ ঘটনায় মর্মাহত হন এবং পরিস্থিতির দিকে নজর রাখেন। বিভিন্ন রাজনৈতিক দল ও সংগঠনের নেতৃবৃন্দ ক্ষতিগ্রস্থদের জন্য শোক প্রকাশ করে। তত্ত্বাবধায়ক সরকার ক্ষমতায় আসার পর এটিই বাংলাদেশের প্রথম প্রাকৃতিক দুর্যোগ। সরকার ক্ষতিগ্রস্থদের ক্ষতিপূরণের আশ্বাস দেয়। ঝুকিপূর্ণ স্থানের অধিবাসীদের নিরাপদ স্থানে সরানোর ব্যবস্থা করা হয়। প্রতি ক্ষতিগ্রস্থ ব্যক্তিকে চাল, বিস্কুট, শাড়ি, লুঙ্গি ও ৩,০০০ টাকা দেওয়া হয়।
ভৌগোলিক স্থানাঙ্ক ব্যবস্থা
ভৌগোলিক স্থানাঙ্ক ব্যবস্থা অথবা Geographic Co-ordinate System সংক্ষেপে GCS হল তিনটি স্থানাঙ্ক মানের সাহায্য পৃথিবীর যেকোন স্থানের অবস্থান সুনির্দিষ্ট করার একটি ব্যবস্থা। এই ব্যবস্থার ফলে পৃথিবীর যেকোন স্থানের একটি অনন্য স্থানাঙ্ক থাকে। স্থানাঙ্ক ব্যবস্থার তিনটি মাত্রা হচ্ছে অক্ষাংশ, দ্রাঘিমাংশ এবং সমুদ্রপৃষ্ঠ থেকে উচ্চতা বা গভীরতা।
প্রাচীন ব্যাবিলিয়ন তত্ত্ব, যা পরে গ্রিক দার্শনিক ভুগোলবিদ টলেমি পরিবর্ধিত করেছেন, অনুসারে পূর্ণ বৃত্ত ৩৬০ ডিগ্রীতে (৩৬০°) বিভক্ত।
এই দুটি কোণের মাধ্যমে ভূপৃষ্ঠের যেকোন স্থানের আনুভূমিক অবস্থান নির্ণয় করা সম্ভব।
উদাহরণস্বরুপ ঢাকার অক্ষাংশ ২৩°৪২′০″ উত্তর এবং দ্রাঘিমাংশ ৯০°২২′৩০″ পূর্ব ()। সুতরাং পৃথিবীর কেন্দ্র থেকে বিষুবরেখার ২৩°৪২′০″ উত্তরে ও গ্রীনউইচ থেকে ৯০°২২′৩০″ পূর্বে অঙ্কিত কোন ভেক্টর রেখা ঢাকার মাঝ দিয়ে যাবে।
সাধারণত ডিগ্রীকে মিনিটে (এক ডিগ্রীর ৬০ ভাগের একভাগ, সংকেত ′ অথবা "m") এবং সেকেন্ডে (এক মিনিটের ৬০ ভাগের একভাগ, সংকেত ″ অথবা "s") ভাগ করেও প্রকাশ করা হয়। ডিগ্রী প্রকাশের কয়েকটি রীতি রয়েছে:
DM অথবা DMS থেকে DD তে পরিনত করতে ব্যবহার করতে হয়, দশমিক ডিগ্রী = ডিগ্রীর পূর্ণসংখ্যা + মিনিটকে ৬০ দিয়ে ভাগ করে প্রাপ্ত ভাগফল + সেকেন্ডকে ৩৬০০ দিয়ে ভাগ করে প্রাপ্ত ভাগফল। DMS সবচেয়ে বেশী ব্যবহৃত হয় এবং মানচিত্র, "গ্লোবাল পজিশনিং সিস্টেম বা জিপিএস " প্রভৃতিতে এটি দেখা যায়।
অক্ষাংশ ও দ্রাঘিমাংশ বিভিন্ন স্থানাঙ্ক ব্যবস্থার জন্য বিভিন্ন হতে পারে। এরকম ভিন্ন স্থানাঙ্ক ব্যবস্থার উদাহরন হচ্ছে WGS 84 যা সকল জিপিএস যন্ত্রপাতিতে ব্যবহৃত হচ্ছে। সহজ ভাষায়, বিভিন্ন স্থানাঙ্ক ব্যবস্থার জন্য একই স্থানের অক্ষাংশ ও দ্রাঘিমাংশের মান আলাদা হতে পারে।
দ্রাঘিমা
দ্রাঘিমা হল পৃথিবীর উপর দিয়ে কল্পিত কতকগুলি নির্দিষ্টভাবে বিন্যস্ত মহাবৃত্তের অর্ধেক। এদের বিস্তার উত্তর মেরু থেকে দক্ষিণ মেরু পর্যন্ত অর্থাৎ এরা উত্তর-দক্ষিণে বিস্তৃত। একটি দ্রাঘিমার উপরিস্থিত সমস্ত বিন্দুর দ্রাঘিমাংশ সমান হয়। প্রতিটি দ্রাঘিমারেখা সমস্ত সমাক্ষরেখার সাথে লম্বভাবে অবস্থান করে। দ্রাঘিমারেখাগুলির দৈর্ঘ্য পরস্পর সমান, কারণ এদের প্রতিটিই পৃথিবীর উপরিস্থিত এক একটি মহাবৃত্তের অর্ধেক। এদের দৈর্ঘ্য ২০,০০৩.৯৩ km (১২,৪২৯.৯ মাইল)।
এশিয়ান ফুটবল কনফেডারেশন
এশিয়ান ফুটবল কনফেডারেশন (এএফসি) () এশিয়ার ফুটবলের সর্বোচ্চ পরিচালনা পরিষদ। বর্তমানে এর সদস্য সংখ্যা ৪৭। অধিকাংশ সদস্যই এশিয়া মহাদেশের। তবে, এশিয়া মহাদেশের সাইপ্রাস, ইসরায়েল এএফসির সদস্য নয়; আবার ওশেনিয়া অঞ্চলের অস্ট্রেলিয়া এএফসির সদস্য হয়েছে ২০০৬ সালে, পাশাপাশি প্রশান্ত মহাসাগরীয় দ্বীপপুঞ্জ গুয়ামও এর সদস্য হয়েছে। কয়েকটি দেশের ভৌগোলিক অবস্থান এশিয়া এবং ইউরোপের মাঝামাঝি হওয়ায় তারা এএফসির সদস্য না হয়ে উয়েফার সদস্য হয়েছে, যেমনঃ সাইপ্রাস, আর্মেনিয়া, জর্জিয়া, তুরস্ক, কাজাখস্তান, রাশিয়া ও আজারবাইজান (কাজাখস্তান পূর্বে এএফসির সদস্য ছিল)।
ফিফার ছয়টি মহাদেশীয় কনফেডারেশনের মধ্যে এটি অন্যতম। দ্বিতীয় এশিয়ান গেমস চলাকালীন সময়ে ফিলিপাইনের ম্যানিলায় ১৯৫৪ সালে এএফসি প্রতিষ্ঠিত হয়। আফগানিস্তান, বার্মা, তাইপে, হংকং, ভারত, ইন্দোনেশিয়া, জাপান, কোরিয়া, পাকিস্তান, ফিলিপাইন, সিঙ্গাপুর এবং ভিয়েতনাম - এ ১২টি দেশ প্রতিষ্ঠাকালীন সদস্যের মর্যাদা পায়। সংস্থার সদর দফতর বুকিত জলিল, কুয়ালালামপুর, মালয়েশিয়ায় অবস্থিত। বর্তমান সভাপতি হিসেবে রয়েছেন বাহরাইনের সালমান বিন ইব্রাহিম আল-খলিফা।
এএফসি'র ৪৭ সদস্য সংস্থাকে পাঁচটি অঞ্চলে বিভক্ত করা হয়েছে।
সূরা ইখলাস
সূরা আল ইখলাস (আরবি ভাষায়: الإخلاص‎) মুসলমানদের ধর্মীয় গ্রন্থ কুরআনের ১১২ তম সূরা। একে সচরাচর সূরা ইখলাস বা ক্বুল হু আল্লাহু আহাদ হিসাবেও উল্লেখ করা হয়ে থাকে।
সূরা আল ইখলাস-এর আয়াত সংখ্যা ৪টি এবং এর রূকুর সংখ্যা ১টি। আল ইখলাস সূরাটি মক্কায় অবতীর্ণ হয়েছে। এই সূরাটিকে ইসলামের শেষ পয়গম্বর মুহাম্মদ (সা:) বিশেষ তাৎপর্যপূর্ণ বলে ব্যাখ্যা করেছেন। তাৎপর্যের কারণ হিসেবে বলা হয়েছে, এই আয়াতে আল্লাহ্‌র সবচেয়ে সুন্দর সংজ্ঞা দেওয়া হয়েছে । এটি কুরআনের অন্যতম ছোট একটি সূরা হিসেবেও বিবেচিত হয়ে থাকে।
কুরআনের বিভিন্ন সূরার বিষয়বস্তু প্রধানত: তিন শ্রেণীর যথা আল্লাহর পরিচয়, হয়রত মুহাম্মদ (সা:)-এর রিসালত এবং পরকালের বর্ণনা। সূরা ইখলাসে কেবল আল্লাহ’র কথাই আলোচিত।
মুশরিকরা মুহাম্মদ (সা:)-কে আল্লাহ্‌ তাআলার বংশপরিচয় জিজ্ঞেস করেছিল, যার জওয়াবে এই সূরা নাযিল হয়। অন্য এক বিবরণে আছে যে, মদীনার ইহুদিরা এ প্রশ্ন করেছিল। কোনো কোনো রেওয়ায়েতে আছে যে, তারা আরও প্রশ্ন করেছিলঃ আল্লাহ্‌ তাআলা কিসের তৈরি, স্বর্ণ-রৌপ্য অথবা অন্য কিছুর? এর জওয়াবে সূরাটি অবতীর্ণ হয়েছে ৷
ডেথ নোট (চলচ্চিত্র)
ডেথ নোট বিখ্যাত জাপানী এনিমে ডেথ নোট অবলম্বনে নির্মিত একটি চলচ্চিত্র। পরিচালনা করেছেন Shūsuke Kaneko। চলচ্চিত্রটি প্রযোজনা করেছে নিপ্পন টেলিভিশন। চিত্রায়িত হয়েছে জাপানে।
ইয়াগামি লাইতো জাপানের কান্টোতে অবস্থিত একটি বিশ্ববিদ্যালয়ের আইনের ছাত্র। স্কুল থেকেই মেধাবী হিসেবে চিহ্নিত হয়ে আসছে। তার বাবা জাপান পুলিশের একজন উর্দ্ধতন কর্মকর্তা। এ সুবাদে বাবার কম্পিউটারে হ্যাক করে সে পুলিশ বিভাগের অনেক গোপন খবর জানতে পারে। আইনের প্রতি তার শ্রদ্ধা ছিল, কিন্তু হ্যাক করার পর সে দেথতে পায় আইন ও বাস্তবতায় কতো পার্থক্য, কত দাগী আসামীর কোন বিচার হচ্ছেনা, আবার অনেক নিরপরাধীর বিচার হচ্ছে। এ নিয়ে সে বিশেষ উদ্বিগ্ন ছিল। এমন সময় তার হাতে আসে ডেথ নোট।
এনিমে ও ম্যাংগার সাথে চলচ্চিত্রের বেশ কিছু পার্থক্য রয়েছে। মূল পার্থক্য তৃতীয় কিরাকে নিয়ে। এনিমেতে তৃতীয় কিরা যে ছিল চলচ্চিত্র তাকে দেখানো হয়নি।
মিনিট (দ্ব্যর্থতা নিরসন)
এক মিনিট সময় পরিমাপের একটি একক।
মিনিট দ্বারা আরোও বোঝানো যেতে পারেঃ
রুডইয়ার্ড কিপলিং
জোসেফ রুডইয়ার্ড কিপলিং (; জন্ম: ৩০ ডিসেম্বর, ১৮৬৫ - মৃত্যু: ১৮ জানুয়ারি, ১৯৩৬) একজন ইংরেজ লেখক, কবি এবং সাহিত্যিক ছিলেন যিনি ভারতে জন্মগ্রহণ করেন। মূলত তার অসাধারণ শিশু সাহিত্যের জন্য সুখ্যাতি লাভ করেন। তাঁর অমর সৃষ্টিকর্মের মধ্যে রয়েছে শিশু সাহিত্য দ্য জাঙ্গল বুক, জাস্ট টু স্টরিস, পাক অফ পুক্‌স হিল, কিম; উপন্যাস কিম; কবিতা "ম্যান্ডালে", "গুঙ্গা ডিন" ইত্যাদি। এছাড়াও ১৮৯৫ সালে তিনি অত্যন্ত জনপ্রিয় কবিতা ইফ - রচনা করেন। ছোটগল্প রচনার আধুনিক শিল্প নির্দেশনার একজন অন্যতম উদ্ভাবক হিসেবেও তার পরিচিতি রয়েছে। তবে সব দিক দিয়ে তার শিশু সাহিত্যগুলোই সবচেয়ে জনপ্রিয়তা লাভ করেছে। এগুলোকে শিশু সাহিত্যের ইতিহাসে একেকটি অনন্য রচনা হিসেবে অভিহিত করা যেতে পারে। জেমস জয়েস একবার মত প্রকাশ করেছিলেন যে, 'ঊনবিংশ শতাব্দীর তিন ক্ষণজন্মা লেখক তলস্তয়, কিপলিং এবং দ্য'আনুনজিও; তাদের প্রকৃতি প্রদত্ত মেধা ছিল সবচেয়ে বেশি, কিন্তু তারা কেউই তাদের এই উপহারের পূর্ণ ব্যবহার করতে পারেননি।' তিনি আরও বলেন, 'এই তিনজনেরই ধর্ম ও দেশপ্রেম সম্পর্কে অর্ধ-ফ্যানাটিক ধারণা ছিল।'
১৯০৭ সালে সাহিত্যে নোবেল পুরস্কার লাভ করেন। ১৯৩৬ সালে আকস্মিকভাবে মৃত্যুবরণ করলে তাঁকে লন্ডনের ওয়েস্টমিনিস্টার অ্যাবেতে সমাহিত করা হয়।
মেরিনার ১০
মেরিনার ১০ একটি রোবট নিয়ন্ত্রিত মহাশূন্য সন্ধানী যান (space probe)। এটি ১৯৭৩ সালের ৩ নভেম্বর তারিখে বুধ এবং শুক্র গ্রহের পাশ দিয়ে উড়ে যায়। মেরিনার ৯ উৎক্ষেপণ করার পরের বছরই এই সন্ধানী যানটি উৎক্ষেপণ করা হয় এবং এটিই ছিল মেরিনার অভিযানের শেষ সন্ধানী যান। মেরিনার ১১ এবং মেরিনার ১২ কে যথাক্রমে ভয়েজার ১ এবং ভয়েজার ২ নামে অভিহিত করা হয়।
প্রমাণ তত্ত্ব
প্রমাণ তত্ত্ব () গাণিতিক যুক্তিবিজ্ঞানের একটি শাখা যেখানে গাণিতিক প্রমাণসমূহকে বিধিগত গাণিতিক বস্তু হিসেবে গণ্য করা হয়, যার ফলে গাণিতিক কলাকৌশলের সাহায্যে এগুলির বিশ্লেষণ সহজতর হয়। প্রমাণগুলিকে সাধারণত আরোহী পদ্ধতিতে সংজ্ঞায়িত উপাত্ত সংগঠন যেমন সরল লিস্ট, বক্সকৃত লিস্ট, বা ট্রি-এর মাধ্যমে প্রকাশ করা হয়। উপাত্ত সংগঠনগুলি যৌক্তিক ব্যবস্থার স্বতঃসিদ্ধ ও সিদ্ধান্তগ্রহণের নিয়মগুলি অনুসরণ করে নির্মাণ করা হয়। এ কারণে প্রমাণ তত্ত্বের প্রকৃতি বাক্যতাত্ত্বিক (syntactic), পক্ষান্তরে মডেল তত্ত্বের প্রকৃতি আর্থ। মডেল তত্ত্ব, স্বতঃসিদ্ধমূলক সেট তত্ত্ব, পুনরাবৃত্তি তত্ত্ব ও প্রমাণ তত্ত্ব গণিতের ভিত্তির চার স্তম্ভের একটি।
প্রমাণ তত্ত্বকে দার্শনিক যুক্তিবিজ্ঞানের শাখা হিসেবেও গণ্য করা যায়। দার্শনিক যুক্তিবিজ্ঞানে প্রমাণ তত্ত্বমূলক অর্থবিজ্ঞান আলোচিত হয়, এবং এই আলোচনা সাংগঠনিক প্রমাণ তত্ত্বের কলাকৌশলের উপর নির্ভর করে।
মডেল তত্ত্ব
মডেল তত্ত্ব () স্বতঃসিদ্ধমূলক সেট তত্ত্ব বর্ণনাকারী সাধারণ তত্ত্ব। এটি যুক্তিবিজ্ঞানের একটি শাখা যেখানে গাণিতিক সংগঠনগুলি নিয়ে গবেষণা করার জন্য ঐ সংগঠনগুলি সম্পর্কিত প্রথম-মাত্রার সত্য বাক্যসমূহ এবং প্রথম-মাত্রার সূত্র প্রয়োগে যেসব সেটকে ঐ সংগঠনগুলির জন্য সংজ্ঞায়িত করা যায়, সেই সব সেট আলোচনা করা হয়।
যেসমস্ত গাণিতিক সংগঠন কোন সিস্টেমের স্বতঃসিদ্ধগুলি মেনে চলে সেগুলিকে ঐ সিস্টেমের "মডেল" বলা হয়।
ধারণক্ষমতার ভিত্তিতে ফুটবল স্টেডিয়ামের তালিকা
এটি ফুটবল স্টেডিয়ামের তালিকা। এদেরকে ধারনক্ষমতা অনুযায়ী সাজানো হয়েছে, অর্থাৎ স্টেডিয়ামগুলো সর্বোচ্চ যে পরিমাণ দর্শনার্থী খেলা দেখতে পারে সেই সংখ্যার উপর।
এই তালিকাতে যেসব স্টেডিয়াম কেবল ফুটবলের জন্য ব্যবহৃত হয় সেগুলো ছাড়াও যেগুলো অন্য খেলার জন্য ব্যবহৃত হয় সেগুলো গণনায় ধরা হয়েছে। কিছু কিছু স্টেডিয়াম একটি দলের বিশেষ কিছু খেলাতে ব্যবহৃত হয়।
যেসমস্ত স্টেডিয়ামে ৩৫,০০০ এর উপর দর্শক দেখতে পারে সেগুলোও এ তালিকায় স্থান পেয়েছে। এই সংখ্যা ফিফা বিশ্বকাপ আয়োজনের জন্য কোন মাঠের সর্বনিম্ন ধারনক্ষমতা।
চিনুয়া আচেবে
চিনুয়া আচেবে (ইংরেজি ও ইগবো ভাষায়: Albert Chinualumogu Achebe "অ্যাল্‌বার্ট্‌ চিনুয়ালুমোগু আচেবে") (জন্ম: নভেম্বর ১৬, ১৯৩০ - মৃত্যু: মার্চ ২১, ২০১৩) নাইজেরিয়ার প্রখ্যাত সাহিত্যিক ও আফ্রিকার আধুনিক সাহিত্যের জনক। তাঁর সাহিত্যকর্ম ইংরেজিভাষী "থিংস ফল অ্যাপার্ট" (ইংরেজি: Things Fall Apart) উপন্যাসের জন্য তিনি ২০০৭ সালে ম্যান বুকার আন্তর্জাতিক পুরস্কার লাভ করেন।
১৯৩০ সালের ১৬ই নভেম্বর জন্ম হয় এ লেখকের। ১৯৯০ সালে গাড়ি দুর্ঘটনায় আহত হওয়ার পর থেকে যুক্তরাষ্ট্রে বসবাস করে আসছিলেন চিনুয়া। এরপর তিনি প্রায় ২০ বছরের বেশি সময় কোনো বই লেখেননি। তার পরবর্তী বছরগুলো বেশিরভাগই কেটেছে যুক্তরাষ্ট্রের ব্রাউন বিশ্ববিদ্যালয়ে অধ্যাপনা করে। চাকরি জীবনে তিনি নাইজেরিয়ার ব্রডকাস্ট সার্ভিসে কাজ শুরু করেন। বিশ্ববিদ্যালয়ের ছাত্র থাকাকালে তার লেখালেখি শুরু হয়।
লেখক হিসাবে চিনুয়া আচেবি আফ্রিকা এবং পশ্চিমের মধ্যে সেতুবন্ধন হিসাবে কাজ করেছিলেন।তার কাজকে মানদণ্ড ধরেই প্রজন্মান্তরে আফ্রিকান লেখকদের কাজের মূল্যায়ন হয়ে আসছে। চিনুয়া ২০ টিরও বেশি লেখা লিখেছেন। এর মধ্যে কয়েকটি লেখাই রাজনীতিবিদ এবং নাইজেরিয়ার নেতাদের নেতৃত্বে ব্যর্থতার তীব্র সমালোচনা করে লেখা। তার বইগুলোতে দেশটির ঔপনেবেশিক সময়ে ইবো সমাজের ঐতিহ্য, দেশটির সংস্কৃতিতে খ্রিষ্টানদের আগ্রাসন এবং আফ্রিকা ও পশ্চিমাদের মধ্যকার প্রথাগত দ্বন্দ্বের বিষয়গুলো স্পষ্ট হয়ে উঠে এসছে। এছাড়াও তিনি অনেক ছ্টে গল্প, শিশু সাহিত্য এবং প্রবন্ধও রচনা করেছেন।১৯৫৮ সালে প্রকাশিত প্রথম উপন্যাস 'থিংস ফল অ্যাপার্ট' এর সুবাদে ব্যাপক পরিচিত লাভ করেন আচেবি। উপন্যাসটি অনুবাদ হয়েছে ৫০ টিরও বেশি ভাষায়। তাছাড়া, বিশ্বজুড়ে উপন্যাসটি প্রায় ১ কোটি কপি বিক্রি হয়। তার আরেকটি উল্লেখযোগ্য উপন্যাস 'অ্যান্টহিলস অফ দি সাভানা' প্রকাশিত হয় ১৯৮৮ সালে। থিংস ফল অ্যাপার্ট উপন্যাসের জন্য ২০০৭ সালে বুকার পুরস্কার লাভ করেন চিনুয়া আচেবি।
আফ্রিকার রাজনীতি ও পশ্চিমাদের চোখে আফ্রিকা যেভাবে চিত্রিত হয় সে প্রসঙ্গটি ঘুরে ফিরে এসেছে চিনুয়া আচেবির রচনায়। আফ্রিকার অনেক লেখকের প্রেরণার উৎস তিনি। চিনুয়া আচেবির লেখা কারাগারের দেয়ালও ভেঙে দেয়-বলে মন্তব্য করেছেন দক্ষিণ আফ্রিকার বর্ণবাদবিরোধী অবিসংবাদিত নেতা নেলসন ম্যান্ডেলা।
গামছা
গামছা একটি পাতলা, অমসৃণ সূতির তোয়ালে যা ভারতের পূর্বাঞ্চল (পশ্চিমবঙ্গ,বিহার, ওড়িষা) এবং বাংলাদেশের বহুল ব্যবহৃত পোশাক সামগ্রী। গোসলের পর শরীর বা গা মুছতে এটি ব্যবহৃত হয়। "গামছা" শব্দটি এসেছে বাংলা "গা মোছা" শব্দ থেকে। অধিকাংশ গামছাতেই চেকের ব্যবহার দেখা যায়। গামছা সাধারণত লাল, কমলা, সবুজ ইত্যাদি রঙের হয়। সেলাই করা বা ছাপা পাড়ের শুধু সাদা গামছা উড়িষ্যাতে রুমাল হিসেবে ব্যবহৃত হয় এবং কখনো গলায় জড়িয়ে রাখা হয়। ভারত উপমহাদেশে তোয়ালের তুলনায় গামছা জনপ্রিয় কেননা এটি ইউরোপীয় ঘরানার তোয়ালের মত মোটা নয়, পাতলা যা এই উপমহাদেশের আর্দ্র আবহাওয়ার সাথে মানানসই।
সমাজের দরিদ্র ও শ্রমিক শ্রেণীর মানুষজন গামছাকে পরিধেয় বস্ত্র হিসেবেও ব্যবহার করে।
বর্তমানে বাংলাদেশে বিভিন্ন জেলায় গামছা তৈরী করলেও ঝালকাঠী জেলার তৈরী গামছা দেশজুড়ে সমাদৃত। এই গামছা ব্যাবহারে যেমন আরাম, তেমনি মজবুত ও টেকসই।
কেল্টীয় ভাষাসমূহ
কেল্টীয় ভাষাসমূহ () ইন্দো-ইউরোপীয় ভাষাপরিবারের প্রত্ন-কেল্টীয় শাখা হতে উদ্ভূত কিছু ভাষা। খ্রিস্টপূর্ব প্রথম সহস্রাব্দে এই ভাষাগুলি প্রায় পুরো ইউরোপ জুড়ে প্রচলিত ছিল; বিস্কে উপসাগর ও উত্তর সাগর থেকে শুরু করে রাইন নদী ও দানিউব নদী হয়ে কৃষ্ণ সাগর ও ঊর্ধ্ব বলকান উপদ্বীপ পার হয়ে এশিয়া মাইনর পর্যন্ত এদের বিস্তৃতি ছিল। বর্তমানে ভাষাগুলি যুক্তরাজ্যের কিয়দংশ, আইল অফ ম্যান, আয়ারল্যান্ড, পূর্ব কানাডা, পাতাগোনিয়া, যুক্তরাষ্ট্র ও অস্ট্রেলিয়ার বিচ্ছিন্ন কিছু অঞ্চল এবং ফ্রান্সের ব্র্যতাইন উপদ্বীপে কথিত হয়।
উদ্বিন্দুর দ্রাঘিমা
উদ্বিন্দুর দ্রাঘিমা (longitude of the ascending node - Ω) একটি অন্যতম কক্ষীয় রাশি যা মহাশূন্যে অবস্থিত একটি বস্তুর কক্ষপথ চিহ্নিত করতে ব্যবহৃত হয়। উদ্বিন্দুর দিক এবং একটি সুনির্দিষ্ট প্রসঙ্গ কাঠামোর দিকের মধ্যবর্তী কোণকে উদ্বিন্দুর দ্রাঘিমা বলা হয়। উক্ত সুনির্দিষ্ট প্রসঙ্গ দিকটিকে বলা হয় দ্রাঘিমা উৎস বা origin of longitude। এই পুরো পরিমাপটি করা হয় একটি প্রসঙ্গ সমতলে।
ব্লুমসবারি পাবলিশিং প্রাইভেট লিমিটেড
ব্লুমসবারি পাবলিশিং প্রাইভেট লিমিটেড লন্ডন ভিত্তিক প্রকাশনা প্রতিষ্ঠান যা তাদের প্রকাশিত উপন্যাস গুলোর জন্য সমাদৃত। প্রকাশনা প্রতিষ্ঠানটি ১৯৯৯ এবং ২০০০ সালে "পাবিশার অফ দ্যা ইয়ার" খেতাব অর্জন করে। কয়েক বছরের মধ্যে প্রধানত জে কে রাউলিং এর হ্যারি পটার উপন্যাসের কারণে ব্লুমসবারির আয় বৃদ্ধি পায়।
পোপোল ভুহ্‌
পোপোল ভুহ্‌ (ইংরেজি: Popol Vuh) ধ্রুপদী কুইশে ভাষায় লিখিত একটি প্রাচীন পুস্তক যাতে পৌরাণিক বর্ণনা এবং প্রাচীন গুয়েতামালা উচ্চভূমিতে বসবাসকারী কিশে মায়া সভ্যতার শাসকদের একটি ক্রমতালিকা রয়েছে। মূল কিশে ভাষা থেকে বইয়ের নামটি গৃহীত হয়েছে যার অর্থ "সম্প্রদায়ের পুস্তক" বা "কাউন্সিল বুক"। বইটিতে সংযোজিত রয়েছে পৌরাণিক কাহিনীর উপর ভিত্তি করে রচিত একটি সৃষ্টি পুরাণ যার মূল অংশের মধ্যে রয়েছে মায়া বীর যমজদের পৌরাণিক কাহিনী। এই দুই যমজ ভাইয়ের নাম Hun-Ahpu এবং Xbalanque। বইয়ের দ্বিতীয় অংশে মূল কিশে সাম্রাজ্যের ইতিহাস এবং উৎপত্তি বিষয়ে আলচিত হয়েছে। বইয়ের কথামতে প্রাচীন রাজারা স্বর্গীয় আদেশ মোতাবেক আইন রচনা করেছেন এবং তাদের রাজকীয় পরিবার সে আইন রক্ষায় সর্বদাই সচেষ্ট ছিল। বইটি মূলত ল্যাটিন বর্ণমালায় লেখা হলেও এর প্রাচীন পাণ্ডুলিপিতে মৌলিক মায়া পুঁথিসমূহে ব্যবহৃত মায়ান হায়ারোগ্লিফিক লিপি ব্যবহার করা হয়েছিল বলে ধারণা করা হয়। মূল পাণ্ডুলিপি যা ১৫৫০ সালের দিকে রচিত হয়েছিল তা হারিয়ে গেছে। অবশ্য ফ্রানসিস্কো জিমেন্‌জ অষ্টাদশ শতাব্দীতে হাতে লিখে মূল পাণ্ডুলিপির একটি নকল কপি তৈরি করেছিলেন। যুক্তরাষ্ট্রের শিকাগোতে অবস্থিত নিউবেরি লাইব্রেরিতে এই হস্তলিখিত কপিটি এখনও রয়েছে।
এখানে পোপোল ভুহ্‌ গ্রন্থের একটি অংশের বাংলা অনুবাদ উল্লেখিত হল:
ফ্যারো ভাষা
ফ্যারো ভাষা (ফ্যারো ভাষায়: "føroyskt" আ-ধ্ব-ব: [ˈføːɹɪst] বা [ˈføːɹɪʂt]) একটি পশ্চিম স্ক্যান্ডিনেভীয় ভাষা যাতে ফ্যারো দ্বীপপুঞ্জের প্রায় ৪৮,০০০ অধিবাসী এবং ডেনমার্কের মূল ভূখণ্ডে বসবাসরত প্রায় ১২,০০০ ফ্যারো জাতির লোক কথা বলে থাকেন। ভাইকিং যুগে স্ক্যান্ডিনেভিয়ায় প্রচলিত প্রাচীন নর্স ভাষা থেকে উদ্ভূত তিনটি দ্বীপ-ভাষার একটি (বাকি দুইটি হল আইসল্যান্ডীয় ভাষা এবং বর্তমানে বিলুপ্ত নর্ন ভাষা)।
অর্থনীতিবাদ
অর্থনীতিবাদ () হচ্ছে শ্রমিক আন্দোলনের এক ধরনের প্রবণতার নাম। অর্থাৎ শ্রমিক আন্দোলনে রাজনৈতিক সংগ্রাম ত্যাগ করে আংশিক আর্থিক দাবী আদায়ের যে প্রবণতা তাকে অর্থনীতিবাদ বলে। ১৯১৭ সালে রাশিয়ায় যে নভেম্বর বিপ্লব সংঘটিত হয় তার মধ্যে একটি অন্যতম বিতর্কিত ধারা ছিল অর্থনীতিবাদ। তখনকার সময় নরমপন্থীদের অনেককেই অর্থনীতিবাদী বলে অভিযুক্ত করা হতো। লেনিনের অনুসারী বলশেভিকরা নরমপন্থীদের বিরুদ্ধে এই অভিযোগ এনেছিলেন। তাদের মতে অর্থনীতিবাদের অনুসারীগণকে সমাজতান্ত্রিক বলা চলে না। কেননা, সমাজতন্ত্রের আন্দোলন কেবলমাত্র শ্রমিকদের মজুরি বৃদ্ধির আন্দোলন নয়। সমাজতান্ত্রিক বিপ্লবের চূড়ান্ত লক্ষ্য হলো শ্রমিকদের নেতৃত্বে রাষ্ট্র প্রতিষ্ঠা করা। বলশেভিক সমাজতন্ত্রীরা মনে করত কেবল শ্রমিকদের মজুরি বৃদ্ধির মাধ্যমে তাদের চূড়ান্ত মুক্তি লাভ সম্ভব নয়। রাশিয়ার বলশেভিক সংগঠনের মধ্যে অনেকেই অর্থনীতিবাদী ছিল। কারা অর্থনীতিবাদী এবং তাদের উপস্থিতি কিভাবে আন্দোলনের জন্য ক্ষতি বয়ে আনবে সে বিষয়ে লেনিন একটি বই লিখেছিলেন যার নাম "কী করতে হবে?"। বর্তমানকালে যেহেতু শ্রমিক আন্দোলন ব্যাপকতা লাভ করেছে সেহেতু অর্থনীতিবাদ শব্দটিরও ব্যাপক প্রয়োগ লক্ষ্য করা যায়, যদিও এদের অধিকাংশই সমাজতান্ত্রিক আন্দোলন হিসেবে পরিচালিত হচ্ছে না। বর্তমানে তাই অর্থনীতিবাদ ধারাটি আন্তর্জাতিকভাবে স্বীকৃতি দেয়া যেতে পারে। রাশিয়ায় অর্থনীতিবাদ ছিলো আন্তর্জাতিক সুবিধাবাদের রুশ প্রকারভেদস্বরূপ। অর্থনীতিবাদীরা এই ভ্রান্ত মতবাদ পোষণ করতেন যে সমাজতান্ত্রিক চেতনা স্বতঃস্ফূর্তভাবে স্বয়ং শ্রমিক আন্দোলনের মধ্য থেকেই বৃদ্ধি পায় এবং তা স্বতঃস্ফূর্তভাবে শ্রমিক শ্রেণির মধ্যে ছড়িয়ে পড়ে।
দশা (পদার্থ)
তাপগতিবিজ্ঞানে পদার্থের দশা বলতে কোন একটি প্রদত্ত ভৌত ব্যবস্থাতে অবস্থিত একটি তাপগতিবৈজ্ঞানিক অঞ্চলকে বোঝায় যা রাসায়নিকভাবে সুষম, ভৌতভাবে পৃথক এবং (সাধারণত) যান্ত্রিক উপায়ে পৃথকীকরণযোগ্য পদার্থ নিয়ে গঠিত। একই দশাতে একটিমাত্র পদার্থ বা একাধিক পদার্থ মিশ্রিত থাকতে পারে। তিনটি প্রধান দশা হল কঠিন, তরল ও বায়বীয়। অন্যান্য যেসব দশার অস্তিত্ত্ব প্রমাণিত হয়েছে, সেগুলির মধ্যে স্ফটিকীয়, কলয়েডীয়, কাচ, অনিয়তাকার ও প্লাজমা দশাগুলি উল্লেখযোগ্য।
উদাহরণস্বরূপ একটি কাচের গ্লাসে অবস্থিত বরফের টুকরাযুক্ত পানিতে বরফের টুকরাগুলি একটি দশায়, পানি আরেকটি দশ্যা, পানির উপরে অবস্থিত আর্দ্র বায়ু আরেকটি দশায় বিরাজ করে।
একই বিশুদ্ধ পদার্থ তাপমাত্রা ও চাপের ভিন্নতার কারণে বিভিন্ন দশায় বিরাজ করতে পারে। অর্থাৎ পদার্থের দশা তাপমাত্রা ও চাপের উপর নির্ভরশীল। যেমন কোনও কঠিন পদার্থের তাপমাত্রা যথেষ্ট পরিমাণ বৃদ্ধি করলে বা এর উপরে চাপ যথেষ্ট পরিমাণে হ্রাস করলে এটির কঠিন থেকে তরলে দশান্তর ঘটবে এবং এটি তরল পদার্থে পরিণত হবে।
ঘনত্ব
কোন বস্তুর একক আয়তনের ভরকে তার ঘনত্ব () বলে। আন্তর্জাতিক পদ্ধতিতে () এর একক কিলোগ্রাম প্রতি ঘনমিটার(Kg m)। ঘনত্বের সাথে আপেক্ষিক গুরুত্বের (কোন বিশেষ তাপমাত্রায় উক্ত বস্তুর ঘনত্ব এবং কোন আদর্শ বস্তুর ঘনত্বের অনুপাত) বিশেষ সম্পর্ক রয়েছে। ঘনত্বকে সাধারণত () (গ্রীক অক্ষর 'রো'-এর লোয়ার কেস) দ্বারা প্রকাশ করা হয়; যদিও কোন কোন ক্ষেত্রে একে ল্যাটিন অক্ষর D দ্বারাও প্রকাশ করতে দেখা যায়। বস্তুর ভরকে (m) তার আয়তন (V) দ্বারা ভাগ করলে প্রাপ্ত ফলাফলকে ঘনত্ব (ρ) হিসাবে প্রকাশ করা হয়। এর সমীকরণ:
যেকোন বস্তুর ঘনত্ব তার তাপমাত্রার উপর নির্ভরশীল; তবে গ্যাসীয় পদার্থের ক্ষেত্রে এটি চাপ এবং তাপমাত্রার উপর নির্ভরশীল। ভরের পরিবর্তে ওজন ব্যবহার করা হলে তাকে ওজন-ঘনত্ব বলা হয়; একক আয়তনে বস্তুর ওজনকে তার ওজন-ঘনত্ব বলে।
গলনাঙ্ক
গলনাঙ্ক () বলতে কোন নির্দিষ্ট তাপমাত্রায় কঠিন পদার্থ গলে তরল পদার্থে রূপান্তরিত হবার প্রক্রিয়াকে বুঝায়। কোন বিশুদ্ধ পদার্থের গলনাঙ্ক আদর্শ তাপমাত্রা এবং চাপে একটি নির্দিষ্ট তাপমাত্রা হয়ে থাকে। পদার্থকে তাপ প্রয়োগ করলে এর তাপমাত্রা বাড়তে থাকে। কিন্তু গলনাঙ্কে পৌঁছানোর পর তাপ প্রয়োগ সত্ত্বেও তাপমাত্রা বৃদ্ধি পাবে না। সম্পূর্ণ পদার্থ গলে তরল হয়ে যাওয়ার পর আবার তাপমাত্রা বৃদ্ধি পেতে থাকবে। অর্থাৎ গলন প্রক্রিয়ার সময় তাপমাত্রার কোন বৃদ্ধি ঘটে না।
পদার্থ যখন তরল থেকে কঠিনে পরিণত হয় তখন গলনাঙ্কের তাপমাত্রাকে হিমাঙ্ক বলা হয়। প্রায় সব পদার্থের জন্য গলনাঙ্ক এবং হিমাঙ্ক সমান। ১ বায়ুমন্ডলীয় চাপে বরফের গলনাঙ্ক ০ ডিগ্রি সেলসিয়াসের খুব কাছে (৩২ ডিগ্রি ফারেনহাইট, ২৭৩।১৫ কেলভিন)। তবে টাংস্টেনের গলনাঙ্ক সবথেকে বেশি, ৬১৭০ ডিগ্রি সেলসিয়াস (৩৬৮৩ কেলভিন), এজন্য লাইট বাল্বে টাংস্টেন ব্যবহার করা হয়।
কর্ডাল গ্রাফ
গণিতের একটি বিভাগ গ্রাফ তত্ত্বে, একটি গ্রাফ কর্ডাল হবে যদি এর প্রতিটি চার বা ততোধিক নোডের সাইকেলের একটি "কর্ড" থাকে। কর্ড হচ্ছে আসলে একটি এজ, যেটি এমন দুটি নোডকে যুক্ত করে যারা সাইকেলের মধ্যে পার্শ্ববর্তী নোড নয়। অন্যভাবে বলা যায়, যে গ্রাফের যে কোন "ইনডিউসড সাইকেলে" তিনটির বেশি নোড থাকে না সেটিই কর্ডাল গ্রাফ। কর্ডাল গ্রাফ পারফেক্ট গ্রাফের একটি সাবসেট। তাদেরকে "ট্রায়াঙ্গুলেটেড গ্রাফ"ও বলা হয়।
এমপেগ-১
এমপেগ-১ বা MPEG-1 এমপেগ সমর্থিত অডিও ও ভিডিও কোডিং ও সংকোচনের প্রমিত মান। ভিডিও সিডিতে (VCD) এমপেগ-১ ব্যবহৃত হয়। তবে কিছু কিছু ডিভিডি ভিডিওতেও এটি ব্যবহৃত হয়েছে। সাধারণ ভিসিডির এমপেগ-১ এর ছবি ও শব্দের মান ভিএইচএস টেপের মানের সমতুল্য।
এমপেগ-১ এর অডিও স্তর ৩ একটি জনপ্রিয় অডিও ফরম্যাট যা এমপি৩ নামে পরিচিত। সস্তা ও শক্তিশালী ডিকোডিং হার্ডওয়ারের উন্নতির ফলে এমপেগের জটিল ও উচ্চতর ফরম্যাট এমপেগ-২ এবং এমপেগ-৪ প্রণীত হয়েছে। এসব ফরম্যাট অনেক জটিল এবং উচ্চ ক্ষমতার হার্ডওয়ারের জন্য উপযোগী, তবে এতে কোডিং দক্ষতা বেশি।
এমপেগ-১ নিচের কয়েকটি ধাপে বিভক্ত:তথ্যসূত্র: ISO/IEC JTC1/SC29/WG11 (জুন ১৯৯৬)
ভিডিও কনফারেন্সের জন্য ১৯৮০ এর দশকে প্রস্তাবিত এইচ.২৬১ ফরম্যাট থেকে ১৯৯০ দশকে এমপেগ-১ ফরম্যাটের উৎপত্তি হয়েছে। মুভিং পিকচার এক্সপার্টস গ্রুপ (এমপেগ) কিভাবে ভিডিওকে সিডি-রমে সংরক্ষণ করা যায় তা নিয়ে গবেষণা করে। এই গবেষণার ফলশ্রুতিতেই এমপেগ-১ ফরম্যাট তৈরি হয়েছে।
প্রথমে ১.৫ মেগাবিট/সেকেন্ড গতির তথ্য প্রবাহের ভিডিও চিত্রের জন্য এমপেগ-১ এর নকশা করা হয়েছিল। এর রেজিউলেশন ছিল ৩৫২x২৪০ (২৯.৯৭ ফ্রেম প্রতি সেকেন্ডে) / ৩৫২x২৮৮ (২৫ ফ্রেম প্রতি সেকেন্ডে)। যদিও কম মানের রেজিউলেশনের জন্যই এমপেগ-১ বেশি ব্যবহৃত হয় তবে এমপেগ-১ এর নকশায় ৪০৯৫x৪০৯৫ এর নিচের সকল রেজিউলেশনে ভিডিও চিত্রগ্রহণ সম্ভব।
বর্তমানে এমপেগ-১ এমপেগ গোত্রের সবচেয়ে বেশি ব্যবহৃত ফরম্যাট; প্রায় সকল কম্পিউটার ও ভিসিডি/ডিভিডি প্লেয়ারে এমপেগ-১ চলে।
এমপেগ-১ এর সবচেয়ে বড় অসুবিধা হচ্ছে এটি কেবল "প্রোগ্রেসিভ স্ক্যান" সমর্থন করে। এই অসুবিধা দূর করার জন্য এমপেগ-২ ফরম্যাট নির্মিত হয়েছে।
সম্পর্কিত স্ট্যান্ডার্ড:
মাল্টিমিডিয়া
মাল্টিমিডিয়া বা Multimedia এমন একটি মাধ্যম যাতে বিভিন্ন ধরনের তথ্যকে (যেমন লিপি, শব্দ, চিত্র, এনিমেশন, ভিডিও প্রভৃতি) একত্রে দর্শক/ব্যবহারকারীদের কাছে উপস্থাপন করা হয়। "মাল্টিমিডিয়া" দিয়ে ইলেকট্রনিক মাধ্যমকেও বোঝানো হতে পারে যেটির মাধ্যমে মাল্টিমিডিয়া সম্পর্কিত তথ্য ধারন, সংরক্ষণ ও ব্যবহার করা হয়। শিল্পকলার মিশ্র শিল্পের সাথে মাল্টিমিডিয়ার অনেক মিল রয়েছে। "রিচ মিডিয়া" বা "স্বয়ংসম্পূর্ণ মিডিয়া" ইন্টারঅ্যাকটিভ মাল্টিমিডিয়ার আরেক নাম। মাল্টিমিডিয়া বলতে আসলে বোঝায় যে কম্পিউটারের তথ্যকে অডিও, গ্রাফিক্স, ছবি, ভিডিও ও এনিমেশন এবং এর সাথে লেখাও যুক্ত রেখে প্রকাশ করা যাবে।
মাল্টিমিডিয়াকে স্থুলভাবে রৈখিক ও অ-রৈখিক শ্রেণীতে ভাগ করা যায়। রৈখিক বিষয়গুলো কোন দিকনির্দেশনা ছাড়াই দর্শক দেখতে পারেন, যেমন চলচ্চিত্র। অ-রৈখিক বিষয়গুলো ব্যবহারকারীকে দিকনির্দেশনার সুযোগ দেয়া, যাতে ব্যবহারকারী তার পছন্দের বিষয় ব্যবহার করতে পারেন, যেমন কম্পিউটার গেমস, কম্পিউটার ভিত্তিক প্রশিক্ষণ প্রভৃতি। অ-রৈখিক মাল্টিমিডিয়া হাইপারমিডিয়া নামে পরিচিত।
মাল্টিমিডিয়া উপস্থাপনা সরাসরি বা ধারনকৃত হতে পারে। ধারনকৃত বিষয়কে বিশেষ দিকনির্দেশনার সফটওয়ার পদ্ধতির মাধ্যমে ইন্টারঅ্যাকটিভরুপে প্রকাশ করা যেতে পারে। সরাসরি উপস্থাপনাকে উপস্থাপকের সাহায্যে ইন্টারঅ্যাকটিভ করা যেতে পারে।
বিভিন্ন ইলেক্ট্রনিক যন্ত্র ব্যবহার করে মাল্টিমিডিয়া তৈরি/রেকর্ড করা যায়। যেমন মাইক্রোফোন,ভিডিও ক্যামেরা,স্পিকার,ইমেজ এডিটিং সফটওয়্যার,স্ক্যানার ইত্যাদি। মাল্টিমিডিয়া উপস্থাপনা মঞ্চে প্রজেক্টরের মাধ্যমে অথবা ঘরে মিডিয়া প্লেয়ার এর সাহায্যে দেখানো যায়। সম্প্রচার হচ্ছে মাল্টিমিডিয়ার একটি রুপ যেখানে স্থানীয়ভাবে ধারনকৃত অথবা সরাসরি কোন অনুষ্ঠান প্রচার করা হয়। সম্প্রচার এবং ধারনকৃত অনুষ্ঠান অ্যানালগ বা ডিজিটাল দুটি প্রযুক্তিতেই ব্যবহার করা যায়। ডিজিটাল অনলাইন মাল্টিমিডিয়া অনলাইন থেকে নামিয়ে দেখা যায়, অথবা সরাসরি অনলাইন থেকেও দেখা যায়। শেষোক্ত পদ্ধতিকে স্ট্রিমিং মিডিয়া বলে। স্ট্রিমিং মিডিয়া ধারনকৃত বা সরাসরি হতে পারে।
মাল্টিমিডিয়া গেমস ব্যক্তিগতভাবে একা খেলা যায় অথবা নেটওয়ার্কিং এর মাধ্যমে অনলাইনে ইন্টারনেটে বা লোকাল এরিয়া নেটওয়ার্কে একাধিক ব্যক্তি গেমসে যুক্ত হতে পারে।
মাল্টিমিডিয়া প্রযুক্তির বিভিন্ন ফরম্যাট ব্যবহারকারীদের বিভিন্ন চাহিদা পূরণে আবিষ্কৃত হয়েছে।
বিভিন্ন ফরম্যাটের মাধ্যম ব্যবহারের মাধ্যমে উচ্চতর স্তরের ইন্টারঅ্যাকটিভ মাল্টিমিডিয়া দেখানো সম্ভব হচ্ছে। অনলাইন মাটিমিডিয়া বর্তমানে আরো অবজেক্ট ওরিয়েন্টেড এবং তথ্য-দ্বারা নিয়ন্ত্রিত হচ্ছে। ফলে বিভিন্ন সফটওয়ারের মাধ্যমে মাল্টিমিডিয়াকে ব্যবহারকারীর কাছে বিচিত্র উপায়ে ও সহজে উপস্থাপন করা যাচ্ছে। এর উদাহরন হচ্ছে ওয়েবসাইটে ব্যবহারকারীদের তৈরীকৃত গ্যালারি, যাতে বিভিন্ন ঘটনার পরিপ্রেক্ষিতে ছবি আপডেট করার ব্যবস্থা করা যায়।
জাতীয় রাজধানীসমূহের তালিকা
বিশ্বের সার্বভৌম দেশসমূহ ও পরাধীন অঞ্চলসমূহ এবং তাদের রাজধানীসমূহের তালিকা নিম্নে দেওয়া হল:
এমপেগ-২
এমপেগ-২ () চলচ্চিত্রের সাথে অডিও তথ্য সংযুক্তির একটি আদর্শ বা মান। এটি কিছু ভিডিও সঙ্কোচন/এনকোডিং এবং অডিও সংকোচন/এনকোডিং পদ্ধতির সমষ্টি যার মাধ্যমে বর্তমানের প্রযুক্তি ও সীমিত ব্যান্ডউইড্‌থের মধ্যে থেকে চলচ্চিত্র সংরক্ষণ এবং আদান-প্রদান করা সম্ভব হয়েছে।
বিশ্বের বিভিন্ন দেশে ডিজিটাল টেলিভিশনে সম্প্রচারের ফরম্যাট হিসেবে এমপেগ-২ বহুল ব্যবহৃত হচ্ছে। এর মাধ্যমে ভূ-সম্প্রচার, তারের মাধ্যমে সম্প্রচার এবং ভূ-উপগ্রহের মাধ্যমে টেলিভিশন সম্প্রচার করা যাচ্ছে। ডিভিডি এবং এ ধরনের অন্যান্য মাধ্যমে চলচ্চিত্র সংরক্ষণের ফরম্যাট হিসেবেও এটি ব্যবহৃত হয়। এই ফরম্যাটের মাধ্যমে চলচ্চিত্র এবং অডিও তথ্য ছাড়াও অন্যান্য তথ্য যেমন, লেখা (টেক্সট), টেলিভিশনের অনুষ্ঠানসূচী প্রভৃতি পাঠানো যায়। টিভি স্টেশন, টিভি রিসিভার, ডিভিডি প্লেয়ার এবং অন্যান্য যন্ত্রপাতি এই মানকে কেন্দ্র করে প্রস্তুত করা হয়েছে। মুভিং পিকচার্স এক্সপার্ট গ্রুপের প্রকাশিত দ্বিতীয় ফরম্যাট যা আন্তর্জাতিকভাবে (ISO/IEC ১৩৮১৮) গৃহীত হয়েছে। । এমপেগ-২ এর ১ ও ২ অংশগুলো ITU-T এর সাথে যৌথভাবে প্রণয়ণ করা হয়েছে।
যদিও এমপেগ-২ ডিভিডি ও টেলিভিশন ফরম্যাটের ভিত্তি তবে তা পুরোপুরিভাবে সেগুলোকে বর্ণনায়িত করে না। আঞ্চলিক প্রতিষ্ঠানগুলো নিজেদের প্রযোজন অনুযায়ী ফরম্যাটে বিধি আরোপ বা নতুন বিধি যোগ করতে পারে।
আন্তর্জাতিক মান সংস্থা
আন্তর্জাতিক মান সংস্থা বা আইএসও একটি আন্তর্জাতিক সংস্থা যা বিভিন্ন দেশের মান নিয়ন্ত্রণকারী প্রতিষ্ঠানের সমন্বয়ে গঠিত। ১৯৪৭ সালের ২৩ ফেব্রুয়ারি এটি প্রতিষ্ঠিত হয়। এটির প্রধান কাজ শিল্প ও বাণিজ্যের বিভিন্ন বিষয়ের উপর মান নির্ধারণ, প্রণয়ন এবং বিভিন্ন প্রতিষ্ঠানকে মানের সনদপত্র প্রদান।
আইএসও (ISO) নিজেকে বেসরকারী প্রতিষ্ঠান হিসেবে সংজ্ঞায়িত করে, তবে মান প্রণয়নে এর ক্ষমতা অনেক বেশি এবং এটির প্রণীত অধিকাংশ মান চুক্তি কিংবা জাতীয় পর্যায়ে প্রতিষ্ঠার মাধ্যমে আইনে পরিণত হয়। একারণে অধিকাংশ বেসরকারী প্রতিষ্ঠানের তুলনায় আইএসও অনেক শক্তিশালী। বাস্তবে সরকারের সাথে আইএসওর ঘনিষ্ঠ সম্পর্ক থাকে। ২০০৬ সাল পর্যন্ত আইএসওর সদস্য সংখ্যা ছিল ১৫৮, যাদের প্রত্যেকে আলাদা দেশের প্রতিনিধিত্ব করে।
আইএসওর সাথে ইন্টারন্যাশনাল ইলেকট্রোটেকনিক্যাল কমিশনের (IEC), ঘনিষ্ঠ সম্পর্ক রয়েছে যারা ইলেকট্রনিক পণ্যের মান নিয়ন্ত্রণের দায়িত্বে রয়েছে। এর প্রধান আফিস সুইজারল্যান্ডের, জেনেভাতে।
আইএসও'র তিনটি অফিসিয়াল ভাষা হল: ইংরেজি, ফরাসি, এবং রুশ। প্রতিষ্ঠানের লগোতে ইংরেজি, ফরাসি এবং রুশ তিনটি ভাষায়, আইএসও বিশ্ব এবং সংক্ষিপ্ত নামের প্রতিনিধিত্ব করে। প্রতিষ্ঠানটি বলছে যে, তাদের কোন অফিসিয়াল ভাষার সম্পূন্ন নামের আদ্যক্ষর ব্যবহার করে আইএসও বুঝাচ্ছেনা অধিকিন্তু, আদ্যক্ষরটি ভিন্ন ভাষায় ভিন্ন হয়।
ইন্টারন্যাশনাল ইলেকট্রোটেকনিক্যাল কমিশন
ইন্টারন্যাশনাল ইলেকট্রোটেকনিক্যাল কমিশন বা International Electrotechnical Commission (IEC) একটি আন্তর্জাতিক মান নিয়ন্ত্রণকারী প্রতিষ্ঠান যেটি ইলেকট্রিক, ইলেকট্রনিক্স এবং এর সাথে সম্পর্কিত প্রযুক্তির মান প্রণয়ন করে। এর প্রণীত কিছু মান ISO এর সাথে যৌথ ব্যবস্থাপনার ফলে হয়েছে।
ব্রিটিশ আইইইই, আমেরিকান আইইইই এবং অন্যান্য প্রতিষ্ঠানের মধ্যে ১৯০০ সাল থেকে শুরু হওয়া আলোচনার পর ১৯০৬ সালের ২৬ জুন সংস্থাটির প্রথম আনুষ্ঠানিক বৈঠক অনুষ্ঠিত হয়। বর্তমানে ১৩০টিরও বেশি দেশকে নিয়ে এটি কাজ করে। এদের মধ্যে ৬৭টি দেশ সদস্য এবং ৬৯টি দেশ সহযোগী হিসেবে কাজ করে থাকে। শুরুতে এর সদর দপ্তর লন্ডনে থাকলেও পরবর্তীতে ১৯৪৮ সালে সদরদপ্তর পরিবর্তন করে জেনেভায় স্থানান্তরিত করা হয়।আইইসি মান, ডাটাবেজ আকারে
ওয়েবসাইট
ওয়েবসাইট, () বা ওয়েব সাইট অথবা শুধু সাইট হল কোন ওয়েব সার্ভারে রাখা ওয়েব পৃষ্ঠা, ছবি, অডিও, ভিডিও ও অন্যান্য ডিজিটাল তথ্যের সমষ্টিকে বোঝায়, যা ইন্টারনেট বা ল্যানের মাধ্যমে অ্যাক্সেস করা যায়। ওয়েব পৃষ্ঠা মূলত একটি এইচটিএমএল ডকুমেন্ট, যা এইচটিটিপি প্রোটোকলের মাধ্যমে ওয়েব সার্ভার থেকে ইন্টারনেট ব্যবহারকারীর ওয়েব ব্রাউজারে স্থানান্তরিত হয়। সমস্ত উন্মুক্ত ওয়েবসাইটগুলিকে সমষ্টিগতভাবে "ওয়ার্ল্ড ওয়াইড ওয়েব" বা "বিশ্বব্যাপী জাল" নাম দেয়া হয়েছে।
তাইওয়ান
তাইওয়ান (; ) সরকারীভাবে চীন প্রজাতন্ত্র (ROC; ), পূর্ব এশিয়ার একটি দ্বীপ,যা তাইওয়ান প্রণালীর পূর্বে চীনা মূল ভুখন্ডএর দক্ষিণ-পূর্ব উপকূলে অবস্হিত। তাইওয়ান হচ্ছে ইউরোপ এশিয়া প্লেট ভূগঠনপ্রণালী দ্বারা গঠিত এবং ফিলিপাইন এর দক্ষিণে অবস্হিত। দ্বিতীয় বিশ্বযুদ্ধ শেষে দ্বীপপুঞ্জসমূহ প্রজাতন্ত্রী চীনএর অধীনে হ্য়। সাধারণত প্রজাতন্ত্রী চীন-শাসিত এলাকা বোঝাতেও "তাইওয়ান" ব্যবহৃত হয়। প্রজাতন্ত্রী চীন প্রশান্ত মহাসাগরের তাইওয়ান দ্বীপ, অর্কিড আইল্যান্ড, গ্রীন আইল্যান্ড শাসন করে থাকে। এছাড়া পিশকাদোরিশ (পর্তুগিজ: Pescadores "প্যিশ্‌কাদ়োর‌্যিশ্‌" অর্থাৎ "মৎস্যজীবীগণ"), কিনমেন, ফুচিয়েন তীরবর্তী মাৎসু আইল্যান্ড প্রভৃতি দ্বীপও শাসন করে। তাইওয়ান ও ফেংহু দ্বীপপুঞ্জগুলো (তাইপে ও কাওসিউং পৌরসভা বাদে) প্রজাতন্ত্রী চীনের তাইওয়ান প্রদেশ হিসেবে প্রশাসিত হয়।
তাইওয়ান দ্বীপের মূল ভূখণ্ড ফুরমোজা (পর্তুগিজে "ইলিয়া ফ়ুর্‌মোজ়া" অর্থাৎ"সুন্দরী দ্বীপ") নামেও পরিচিত যা পূর্ব এশিয়ার চীনা মূল-ভূখন্ড তীরবর্তী অঞ্চল এবং জাপানের মূল-ভূখন্ডের দক্ষিণ-পশ্চিমে অবস্থিত। জাপানের রিউকিউ দ্বীপপুঞ্জের ঠিক পশ্চিমেই তাইওয়ান দ্বীপের অবস্থান। এর পূর্বে প্রশান্ত মহাসাগর, দক্ষিণে দক্ষিণ চীন সাগর ও লুজন খাড়ি, পশ্চিমে তাইওয়ান খাড়ি এবং পূর্বে পূর্ব চীন সাগর অবস্থিত। দ্বীপটি ৩৯৪ কিলোমিটার (২৪৫ মাইল) দীর্ঘ এবং ১৪৪ কিলোমিটার (৮৯ মাইল) প্রশস্ত। এখানে কাড়া পর্বত ও ট্রপিকাল বন রয়েছে।
তাইওয়ানের মোট লোকসংখ্যা প্রায় ২ কোটি ৩০ লক্ষ। তন্মধ্যে হোকলো সম্প্রদায় সর্বাধিক এবং আরো আছে হাক্কা, প্রাচীন তাইওয়ানবাসী, চীনা তাইওয়ানবাসী, প্রবাসী তাইওয়ানবাসী প্রমূখ সম্প্রদায়। প্রধান ভাষা হচ্ছে ম্যান্ডারিন এবং উপভাষা সমূহ হচ্ছে তাইওয়ানি(মিননান উপভাষা), হাক্কা উপভাষা ইত্যাদি। উচ্চপ্রযুক্তি, উষ্ণমন্ডলীয় কৃষিজাতপণ্য প্রভৃতি রপ্তানি করে অজস্র বৈদেশিক মুদ্রা বিনিময় করে। ন্যানোপ্রযুক্তি, অপ্টো ইলেকট্রনিক, পর্যটন প্রমূখ শিল্প তাইওয়ানের উন্নয়নে সহায়ক।
২য় বিশ্বযুদ্ধের সময় গণচীনের জাপানী হামলা প্রতিরোধ যুদ্ধকালে চীনের কুওমিনতাং পার্টি চীনের কমিউনিস্ট পার্টির সঙ্গে জাপানের আগ্রাসন বিরোধী জাতীয় যুক্তফ্রণ্ট গড়ে তুলে জাপানী সাম্রাজ্যবাদীদের আক্রমণ প্রতিরোধ করে। জাপান-বিরোধী প্রতিরোধ যুদ্ধটি জয়যুক্ত হবার পর চিয়াং কাইশেকের নেতৃত্বাধীন কুওমিনতাং গোষ্ঠি যুক্তরাষ্ট্রের সমর্থনপুষ্ট হয়ে সারা দেশ জুড়ে গৃহযুদ্ধ বাধায়। চীনের কমিউনিস্ট পার্টির নেতৃত্বে চীনা জনগণ তিন বছরের বেশি সময় মুক্তিযুদ্ধ চালান। তখনকার কুওমিনতাং গোষ্ঠির অনুসৃত গণবিরোধী নীতির দরুন সারা দেশের বিভিন্ন জাতির জনগণ এই গোষ্ঠী ঘৃণা করে, ফলে কুওমিনতাং পার্টির “চীন প্রজাতন্ত্র” (বা রিপাবলিক অব চায়না) সরকার উত্খাত করা হয়। ১৯৪৯ সালের ১লা অক্টোবর চীন গণ প্রজাতন্ত্র প্রতিষ্ঠিত হয় এবং তা চীনের একমাত্র বৈধ সরকার হয়ে দাঁড়ায়। কুওমিনতাং গোষ্ঠির কিছু সৈন্য বাহিনী এবং সরকারী কর্মকর্তা সরে গিয়ে তাইওয়ান আঁকড়ে ধরে বসে। তাঁরা তখনকার মার্কিন সরকারের সমর্থনে তাইওয়ান প্রণালীর দু’ তীরের মধ্যে বিচ্ছিন্নতা সৃষ্টি করেন।
বায়োগ্যাস
বায়োগ্যাস হলো পচনশীল জৈববস্তুসমূহ হতে তৈরি গ্যাস। সব প্রাণীরই মল হতে প্রক্রিয়াজাতকরণের মাধ্যমে এ গ্যাস তৈরি করা যায়। পশুর গোবর ও অন্যান্য পচনশীল পদার্থ বাতাসের অনুপস্থিতিতে পঁচানোর ফলে যে গ্যাস তৈরি হয় তাই হচ্ছে বায়োগ্যাস। তবে গৃহপালিত বা বাণিজ্যিকভাবে পালিত পশুপাখি এবং মানব মল সহজলভ্য বলে এগুলোই বেশি ব্যবহার করা হয়। এজাতীয় গ্যাসে অধিকাংশ পরিমাণই থাকে মিথেন গ্যাস। বায়োগ্যাস উৎপাদনের পর অবশিষ্ট আবর্জনাটুকু উত্তম জৈব সার হিসেবে বেশ কার্যকরী।
অক্সিজেনের অনুপস্থিতিতে কোন জৈব পদার্থকে পচানো হলে সেখান হতে বায়োগ্যাস উৎপাদিত হয়। এই প্রক্রিয়াকে এনারবিক ডাইজেশন (Anaerobic digestion) বলে। যার মাধ্যমে কিছু অণুজীব জৈব পদার্থকে ভেঙে মূলত মিথেন এবং কার্বন-ডাই অক্সাইড উৎপন্ন করে।
যেকোন পচনশীল বস্তু বায়োগ্যাস তৈরির কাঁচামাল হিসেবে ব্যবহৃত হতে পারে। যেমনঃ
বায়োগ্যাস উৎপাদনের জন্য প্রধানত দুধরণের প্ল্যান্ট ব্যবহৃত হয়। এগুলো হল--এছাড়াও আরও কয়েক ধরনের বায়োগ্যাস প্ল্যান্ট রয়েছে। যেমন--নবায়নযোগ্য শক্তির উৎস হিসেবে বায়োগ্যাসের অনেক ধরনের সুবিধা রয়েছে। যেমন--
প্রাকৃতিক গ্যাস
খনিতে প্রাপ্ত গ্যাস। সাধারণত মিথেন (CH4) গ্যাস হয়ে থাকে। মাটির ১৫০০-৪০০০ ফুট নিচে অবস্থান করে। কুপ খননের মাধ্যমে উত্তোলন করে পাইপের মাধ্যমে বানিজ্যিক ব্যবহার করা হয়। বাংলাদেশের বিদ্যুতের সবচেয়ে বড় কাঁচামাল। এছাড়াও সি এন জি, এল এন জি, এল পি জি ও ইউরিয়া সার প্রভৃতির কাঁচামাল হিসেবে ব্যবহৃত হয়। বাংলাদেশ,পাকিস্তান, বার্মা, ভারত সহ বিভিন্ন দেশে প্রাকৃতিক গ্যাস আছে।
প্রাকৃতিক গ্যাসের মূল উপাদান মিথেন হলেও এর সাথে অল্প পরিমাণ অন্যান্য প্যারাফিন হাইড্রোকার্বন যেমন ইথেন, প্রোপেন, বিউটেন, পেন্টেন, হেক্সেন ইত্যাদি থাকে। এছাড়া আরও থাকে নাইট্রোজেন, কার্বন ডাই অক্সাইড ও হাইড্রোজেন সালফাইড।
প্রাকৃতিক গ্যাসের অনুপাত:-
(a.) মিথেন- 97.33% 
(b.) ইথেন- 1.72%
(c.) প্রোপেন - 0.35%
(d.) ঊচ্চতর কার্বনের শিকল যুক্ত অংশ- 0.19%
(e.) কার্বন ডাই অক্সাইড- 0.05%
(f.) অক্সিজেন- 0.02%
(g.) হাইড্রোজেন- 0.03%
(h.) হাইড্রোজেন সালফাইড- 0.01%
(i.) অন্যান্য- 0.3%
মোট - 100%
গ্যাস-তেলের অনুসন্ধান একটি ব্যয়বহুল প্রক্রিয়া। প্রধানত তিনটি পদ্ধতিতে অনুসন্ধান চালানো হয়ে থাকে। যেমন:- (ক) ভূ-তাত্ত্বিক (geological), (খ) ভূ-পদার্থিক (geophysical) ও (গ) ভূ-রাসায়নিক (geochemical) পদ্ধতি। এর মধ্যে ভূ-পদার্থিক পদ্ধতির একটি প্রচলিত ব্যবস্থা হচ্ছে ভূ-কম্পনের (seismic) সাহায্যে গ্যাস ক্ষেত্রের সন্ধান লাভ কাহহরা। যে এলাকাতে ভূ-কম্পন জরিপ করতে হবে, সে এলাকাব্যাপি প্রায় ২০০ মিটার অন্তর আড়াআড়িভাবে অনেকগুলো লাইন টানা হয়। অতপর বিস্ফোরক এবং জিও ফোন (geo phone) সাড়িবদ্ধভাবে রাখা হয়। সাধারণত ২৫ ফুট দূরত্বে প্রতিটি বিস্ফোরক চার্জ এবং ২টি চার্জের মধ্যবর্তী স্থানে ডাটা গ্রাহক হিসেবে একটি জিওফোন রাখা হয়। সাড়িবদ্ধভাবে চার্জগুলোকে মাটির ১৫ ফুট গভীরে ড়ড়০ড়রাখা হয়। রিমোট কন্ট্রোল সুইচ এর মাধ্যমে চার্জগুলিকে বিস্ফোরিত করা হয়। এর ফলে সৃষ্ট কম্পন তরঙ্গ সমূহ (wave propagation) তরং্গাকারে মাটির অভ্যন্তরে বিভিন্ন স্তর ভেদ করে পুনরায় গ্রাহক জিওফোন-এ ফেরত আসে। seismic এর গ্রাহক জিও ফোন এর মাধ্যমে সংগ্রহকৃত উপাত্ত লেখচিত্র আকারে লিপিবদ্ধ হয়ে থাকে। অতপর রেকর্ডকৃত লেখচিত্রের পরিশোধন, পরিমার্জন এবং বিশ্লেষণ করেই ভূগর্ভে গ্যাস ও তেলের অস্তিত্ব এবং simulation এর মাধ্যমে reserve estimate করা হয়।
কূপ খননের জন্য প্রয়োজন প্রধান খনন যন্ত্র (RIG) ও অন্যান্য আনুষঙ্গিক যন্ত্রপাতি।
গোলন্দাজ অস্ত্রের তালিকা
প্রকার অনুসারে বিশ্বের গোলন্দাজ অস্ত্রের তালিকা।"দেখুন গ্রেনেড লঞ্চারের তালিকা""দেখুন আধুনিক অস্ত্রের তালিকা"
মাথাপিছু
মাথাপিছু শব্দটি লাতিন Per capita এর অনুবাদ। "Per Capita" শব্দটির অর্থ "প্রতি মাথার জন্য"।
সাধারণত শব্দটি অর্থনীতি ও পরিসংখ্যানে মানুষ প্রতি গড় বোঝাতে ব্যবহৃত হয়, যেমন মাথাপিছু আয় প্রভৃতি।
একটি ফাংশন f(x) এর মাথাপিছু পরিবর্তন হচ্ছে: 1/f(x) * df(x)/dx = f'(x)/f(x)
জনঘনত্ব
জনঘনত্ব বা জনসংখ্যার ঘনত্ব হল একক আয়তনের এলাকাতে বসবাসকারী জনসংখ্যার পরিমাপ। সাধারণত জীবন্ত প্রাণী, যেমন মানুষ ইত্যাদির ক্ষেত্রে এটি ব্যবহৃত হয়।
জনসংখ্যার ঘনত্ব পরিমাপের সূত্র হচ্ছে:
formula_1
এক কোটির বেশি জনসংখ্যাবিশিষ্ট রাষ্ট্রগুলির মধ্যে বাংলাদেশ বিশ্বের সর্বাধিক জনঘনত্ববিশিষ্ট দেশ। এখানে প্রতি বর্গকিলোমিটারে ১১৪৬ জন বাস করে। সমস্ত সার্বভৌম রাষ্ট্রের মধ্যে সর্বাধিক জনঘনত্ববিশিষ্ট দেশ হল মোনাকো; এখানে প্রতি বর্গকিলোমিটারে ১৮,৫৮৯ জনের বাস। মঙ্গোলিয়া বিশ্বের সর্বাপেক্ষা কম জনঘনত্ববিশিষ্ট রাষ্ট্র। ফিলিপাইনের রাজধানী ম্যানিলা বিশ্বের সর্বাধিক জনঘনত্ববিশিষ্ট শহর; এখানে প্রতি বর্গকিলোমিটারে ৪৩,০৭৯ লোকের বাস।
ক্ষেত্রফল
ক্ষেত্রফল হচ্ছে ভৌত পরিমাপ যা কোন তলের বা তলের অংশবিশেষের আকার বোঝাতে ব্যবহৃত হয়।
তলের ক্ষেত্রফল হচ্ছে কোন বস্তুর উম্মুক্ত তলের ক্ষেত্রফল।
ক্ষেত্রফল পরিমাপের মেট্রিক এককের মধ্যে রয়েছে:
১ ফুট = ১২ ইঞ্চি, ১ গজ = ৩ ফুট = ৩৬ ইঞ্চি
1 ইঞ্চি=2.5 সে.মি.
* চাকতি হচ্ছে বৃত্ত দিয়ে ঘেরা একটি ক্ষেত্রফল। মাঝে মাঝে এই ক্ষেত্রকে "ক্রস-সেকশনাল অথবা "বৃত্তাকার " ক্ষেত্র", যেমন মাঝখানে কাটা বৃত্তাকার কেবল এর মত
ঘনকের ক্ষেত্রফল = ৬ক^২ [এখানে ক= 
আয়তাকার ঘনবস্তুুর ক্ষেত্রফল = ২(ab+bc+ca)
সিয়েরা নেভাদা
সিয়েরা নেভাদা () যুক্তরাষ্ট্রের পশ্চিমাঞ্চলের একটি পর্বতমালা। পর্বতমালাটি মূলত ক্যালিফোর্নিয়ায় অবস্থিত, তবে এর কিয়োদংশ তাহো হ্রদের কাছে নেভাদায় পড়েছে। পর্বতমালাটি উত্তর-পশ্চিম থেকে দক্ষিণ-পশ্চিমে প্রায় ৬৪০ কিলোমিটার দীর্ঘ এবং এর প্রস্থ পরিবর্তনশীল, ৬৫ থেকে ১৩০ কিমি পর্যন্ত এর বিস্তার। এর উত্তর সীমানা ল্যাসেন চূড়ার দক্ষিণের একটি ফাঁকা স্থান ও ক্যাসকেড পর্বতমালা দ্বারা নির্দিষ্ট, আর দক্ষিণে এটি তেহাচাপি পাস দিয়ে সীমায়িত। মাউন্ট হুইটনি এই পর্বতমালা ও গোটা আমেরিকার সর্বোচ্চ পর্বতশৃঙ্গ। পর্বতমালাটির দক্ষিণ-পূর্ব অংশের পশ্চিমভাগের নাম হাই সিয়েরা বা উচ্চ সিয়েরা। এই এলাকার উচ্চতা ১৮০০ থেকে ৩৬০০ মিটার পর্যন্ত হয় এবং চূড়াগুলি এরও ৬০০ মিটার বেশি উঁচু হয়। মাউন্ট হুইটনি ছাড়া অন্যান্য পর্বতশৃঙ্গের মধ্যে আছে উইলিয়ামসন (৪৩৮২ মিটার), নর্থ প্যালিসেড (৪৩৪১ মি), রাসেল (৪২৯৩ মি), মধ্য প্যালিসেড (৪২৭৯ মি), ল্যাংলি (৪২৭৬ মি), ও টিন্ডাল (৪২৭৩ মি)
সিয়েরা নেভাদা ভৌগলিকভাবে একটি অবিচ্ছিন্ন পর্বতমালা। ভূ-পৃষ্ঠের একটি একক অংশ উপরে পূর্ব দিকে ঠেলে উঠে এই পর্বতমালার সৃষ্টি। গ্র্যনাইট, ও অন্যান্য আগ্নেয় শিলা এখানকার মূল শিলা। পর্বতের ঢাল বিরাট অরণ্যে আবৃত। কোয়ার্টজ আবৃত সোনা বিপুল পরিমাণে পাওয়া যায়। পূর্ব অংশে রূপার খনি খোলা হয়েছে। এই পর্বতমালা আমেরিকার বেশ কিছু জাতীয় অরণ্য ও পার্ক রয়েছে, যেমন - সেকয়া, কিংস ক্যানিয়ন, ইয়োসেমাইট নামের জাতীয় পার্কসমূহ এবং সেকয়া, তাহো ও সিয়েরা নামের জাতীয় অরণ্যসমূহ।
রিউ নেগ্রু
রিউ নেগ্রু (পর্তুগিজ ও স্পেনীয় ভাষায়: Río Negro) (বাংলায় অর্থ "কালো নদী")দক্ষিণ আমেরিকার একটি নদী এবং আমাজন নদীর একটি প্রধান উপনদী। এটি গুয়াইনিয়া নদী নামে দক্ষিণ-পূর্ব কলম্বিয়ায় উৎপত্তি লাভ করেছে এবং পূর্বদিকে প্রবাহিত হয়ে কলম্বিয়া ও ভেনেজুয়েলার মধ্যে সীমান্তের অংশবিশেষ তৈরি করেছে। এরপর এটি দক্ষিণে ব্রাজিলে প্রবেশ করে দক্ষিণ-পূর্ব দিকে অগ্রসর হয়ে মানাউশ শহরের কাছে আমাজন নদীতে পতিত হয়েছে। এর মোট দৈর্ঘ্য ২,৩০০ কিমি। বাউপেস ও রিউ ব্রাঁকু এর প্রধান উপনদী। কাসিকিয়ারে নদী নেগ্রু নদীকে অরিনোকো নদীর সাথে সংযুক্ত করেছে। রিউ নেগ্রু বিশ্বের বৃহত্তম কালো পানির নদী। আমাজন অরণ্যের ঝরা পাতার ট্যানিন এর রঙ কালো করেছে।
মানাউশ
মানাউশ () উত্তর-পশ্চিম ব্রাজিলের শহর ও আমাজোনাস রাজ্যের রাজধানী। এছাড়াও এটি রিউ নেগ্রু নদীর উপর আমাজন নদী ও রিউ নেগ্রু নদীর সংযোগস্থলে অবস্থিত একটি বন্দর। সামুদ্রিক জাহাজও এই বন্দরে আসা-যাওয়া করতে পারে। শহরটি রবার, ব্রাজিল বাদাম, কাঠ, ও আশেপাশের বনাঞ্চলীয় দ্রব্যাদি রপ্তানি করে। শহরটির প্রধান শিল্প পেট্রোলিয়াম শোধন, পর্যটন এবং সাবান, রাসায়োনিক দ্রব্য ও প্রক্রিয়াজাত খাদ্য উৎপাদন। শহরটিতে আমাজোনাস বিশ্ববিদ্যালয়, একটি বড় ক্যাথিড্রাল, ও একটি কারুকাজময় অপেরা হাউস আছে। ১৬৬৯ সালে পর্তুগিজেরা মানাউশ শহরের গোড়াপত্তন করে। এটি ১৮৯০ থেকে ১৯২০ সাল পর্যন্ত রবার শিল্পের বড় একটি শহর ছিল। বর্তমান জনসংখ্যা প্রায় ১৬ লক্ষ।
কোয়ান্টাম তথ্যগুপ্তিবিদ্যা
কোয়ান্টাম তথ্যগুপ্তিবিদ্যা () কোয়ান্টাম বলবিজ্ঞান-ভিত্তিক তথ্যগুপ্তিবিদ্যা।
আইবিএম-এর টি জে ওয়াটসন রিসার্চ ল্যাবরেটরির কোয়ান্টাম কম্পিউটিং প্রকল্পের অন্যতম জনক চার্লস বেনেট ও তাঁর সহকর্মী জন স্মোলিন ও জিল ব্রাসার ১৯৮৯ সালে কোয়ান্টাম বলবিজ্ঞানের নীতিকে কাজে লাগিয়ে কীভাবে একটি নতুন তথ্যগুপ্তি ব্যবস্থা উদ্ভাবন করা যায়, এ নিয়ে পরীক্ষা চালান। পরীক্ষাটি ছিল এরকম - কতগুলি প্রোটনকে একটি ৩০ সেমি লম্বা চ্যানেলের মধ্য দিয়ে একটি আলোক-আবদ্ধকারী বাক্সের দিকে চালানো হয়। ফোটনগুলির পোলারায়ন, অর্থাৎ এদের আন্দোলনের দিক, কতগুলি ১ ও ০ মানবিশিষ্ট কোয়ান্টাম বিট বা কিউবিট হিসেবে গণ্য করা হয়। এই কিউবিটের সারিকে কোন বার্তার তথ্যগুপ্তির "চাবি" হিসেবে ব্যবহার করা যায়, এবং এই চাবির সাহায্যে কোন বার্তাকে সংকেতায়িত বা সংকেতমুক্ত করা সম্ভব। এই বিশেষ কোয়ান্টাম চাবির বৈশিষ্ট্য হল এতে হাইজেনবার্গের অনিশ্চয়তা নীতির প্রয়োগ ঘটেছে। কেউ যদি এই প্রোটন ধারা দিয়ে গঠিত এই কোয়ান্টাম চাবি উদ্ঘাটন করতে যায়, তবে সে প্রোটনগুলির বৈশিষ্ট্যে পরিবর্তন আনবে, যা বার্তার প্রেরক ও গ্রাহকের কাছে দৃষ্টিগোচর হবে। এ কারণে নীতিগতভাবে এই কৌশলের মাধ্যমে এমন তথ্যগুপ্তকারী চাবি তৈরি করা সম্ভব যা বাইরের কারও পক্ষে উদ্ঘাটন করা সম্ভব নয়।
প্রথমে প্রেরক একটি লেসার রশ্মি দুইটি মোডের যেকোন একটিতে পোলারায়িত একটি একক ফোটন প্রাপকের কাছে পাঠায়। একটি মোডে ফোটনগুলি উল্লম্ব বা অনুভূমিকভাবে পোলারায়িত হয় (আয়তাকার মোড)। অন্যটিতে এগুলি উল্লম্বের সাথে ৪৫ ডিগ্রী কোণে ডানে বা বামে পোলারায়িত হয় (কর্ণ মোড)।
এরপর প্রেরক, যাকে কোয়ান্টাম তথ্যগুপ্তিবিদ্যার ভাষায় সাধারণত অ্যালিস নামে ডাকা হয়, অনির্দিষ্টভাবে আয়ত বা কর্ণ মোডের যেকোন একটি ব্যবহার করে প্রাপক বা ববের কাছে কতগুলি বিট পাঠায়। বব-ও অনির্দিষ্টভাবে যেকোন একটি মোড ব্যবহার করে বিটগুলি পরিমাপের চেষ্টা করে। হাইজেনবার্গের অনিশ্চয়তা নীতি অনুসারে বব কেবল একটি মোডে বিট পরিমাপ করতে পারে, দুইটি নয়। বব আর অ্যালিসের মোড মিলে গেলেই কেবল বব সঠিক চাবিটি পেতে পারে। সমস্ত ফোটন পরিমাপের পর বব অ্যালিসকে জানায় সে বিটগুলির প্রতিটি পরিমাপ করতে কী কী মোড ব্যবহার করেছে, আর অ্যালিস ববকে জানায় সে কী মোডে প্রতিটি বিট পাঠিয়েছে; কিন্তু বিটগুলির মান তারা একে অপরের সাথে শেয়ার করে না। এভাবে অ্যালিসের সাথে মোড মিলিয়ে বব বিটগুলির সঠিক মান নির্ণয়ে সক্ষম হয়, এবং এই চাবিটি বার্তাকে গোপনকারী কোন অ্যালগোরিদমের ইনপুট হিসেবে ব্যবহার করা হয়। যদি ইভ নামের কোন ব্যক্তি আড়ি পাততে চেষ্টা করে, সে হাইজেনবার্গের নীতির কারণে কখনোই একই সাথে দুইটি মোড ব্যবহার করতে পারবে না। যদি ইভ ভুল মোডে পরিমাপ করে এবং ববের কাছে বিটগুলি পাঠায়, তবে সেগুলিতে অবধারিতভাবে ভুল থাকবে, এবং অ্যালিস ও বব বিট ও ভুল পরীক্ষা করে তার উপস্থিতি ধরতে পারবে।
কোয়ান্টাম তথ্যগুপ্তির বাণিজ্যিকিকরণের সবচেয়ে বড় বাধা ভৌগোলিক দূরত্বের সমস্যা। ফোটন লেসার ও অপটিকাল ফাইবার ব্যবহার করে বেশী দূরে চাবি পাঠানো দুরূহ। তাছাড়া কিউবিট বিবর্ধক বা অ্যামপ্লিফায়ারও ব্যবহার করা যায় না, কেননা তাতে চাবির ফোটনের পোলারায়ন প্রকৃতি পাল্টে যায়। ২০০৩ সালে জেনেভা-ভিত্তিক আইডি কন্তিক ও নিউ ইয়র্ক-ভিত্তিক ম্যাজিক টেকনলজিস ১০ কিমির গুনিতক দূরত্বে কোয়ান্টাম চাবি পাঠানোর প্রযুক্তি বাজারে ছাড়ে। ২০০৪ সালে টোকিওর এনইসি কোম্পানি ১৫০ কিমি দূরত্ব পর্যন্ত কোয়ান্টাম চাবি পাঠাতে সক্ষম হয়।
ইগুয়াসু জলপ্রপাত
ইগুয়াসু জলপ্রপাত () আর্জেন্টিনা (80%) ও ব্রাজিলের (20%) সীমান্তে অবস্থিত একটি জলপ্রপাত। এটি দক্ষিণ আমেরিকার একটি প্রাকৃতিক বিস্ময়। ইগুয়াসু নদী যেখানে পারানা নদীর সাথে মিলিত হয়েছে, তার ২৪ কিমি পূর্বে ইগুয়াসু জলপ্রপাত অবস্থিত। পারানা মালভূমির ঢাল বেয়ে পাহাড়ি ঝর্ণাধারা নেমে এসে প্রায় ৭৩ মিটার নিচে পতিত হয়। ইগুয়াসু জলপ্রপাত আকারে নায়াগ্রা জলপ্রপাতের চেয়ে বড়। বর্ষাকালে এটির প্রশস্ততা প্রায় ৪ কিমি-এ গিয়ে দাঁড়ায়, তবে শুষ্ক মৌসুমে এটি প্রায় ৭৩০ মি প্রস্থের দুইটি আলাদা জলপ্রপাত হিসেবে পতিত হয়।
ইগুয়াসু নদী
ইগুয়াসু নদী () ব্রাজিল ও আর্জেন্টিনার ভেতর দিয়ে প্রবাহিত নদী এবং পারানা নদীর একটি উপনদী। ১২০০ কিমি দৈর্ঘ্যবিশিষ্ট নদীটি দক্ষিণ-পূর্ব ব্রাজিলে আটলান্টিক উপকূলের কাছে উৎপত্তি লাভ করেছে এবং পশ্চিম দিকে প্রবাহিত হয়ে পারানা নদীতে গিয়ে মিশেছে। নদীটি ব্রাজিল ও আর্জেন্টিনার সীমান্তের একাংশ গঠন করেছে। পারানা নদীর সাথে মিলনস্থলের ২৪ কিমি পূর্বে এই নদীর উপর ইগুয়াসু জলপ্রপাত অবস্থিত, যা দক্ষিণ আমেরিকার একটি প্রাকৃতিক বিস্ময়।
শিঙ্গু নদী
শিঙ্গু নদী () উত্তর-পশ্চিম ব্রাজিলের একটি নদী। মাতু গ্রস্‌সু মালভূমির উত্তরাংশের তিনটি জলধারা মিলিত হয়ে নদীটির জন্ম হয়েছে। প্রায় ১৯৮০ কিমি দীর্ঘ নদীটি উত্তরদিকে প্রবাহিত হয়ে মাতু গ্রস্‌সু ও পারা রাজ্যের মধ্য দিয়ে প্রবাহিত হয়ে আমাজন নদীতে পতিত হয়েছে। নদীটির কেন্দ্রীয় অংশে অসংখ্য ছোট-বড় জলপ্রপাত আছে। মোহনার কাছে থেকে প্রায় ১৬০ কিমি অভ্যন্তর পর্যন্ত এতে নৌপরিবহন সম্ভব।
আরাগুয়াইয়া নদী
আরাগুয়াইয়া () ব্রাজিলে একটি নদী। মাতু গ্রস্‌সু মালভূমিতে উৎপন্ন হয়ে এটি উত্তর-পূর্ব দিকে প্রবাহিত হয় এবং ২২৫০ কিমি পথ পাড়ি দেয়ার পর তোকাতিন্স নদীর সাথে মিলিত হয়। আরাগুয়াইয়া মধ্যপথে কিছু এলাকার জন্য (আরাগুয়াইয়া ও রিউ জাভায়েস নামের) দুই ভাগে ভাগ হয়ে যায় এবং পরে আবার মিলিত হয়। এর ফলে বানানাল দ্বীপ নামের একটি বিরাট নদীবেষ্টিত দ্বীপের সৃষ্টি হয়েছে। নদীটি গোইয়াস ও মাতু গ্রস্‌সু রাজ্যের মধ্যে সীমানা নির্ধারণ করেছে। জলপ্রপাতের আধিক্যের কারণে নদীটি বাণিজ্যের কাজে ব্যবহার করা হয় না।
লাতিন আমেরিকা
লাতিন আমেরিকা বলতে উত্তর ও দক্ষিণ আমেরিকা মহাদেশের এমন অঞ্চলগুলোকে বুঝায় যেখানকার জনগণ লাতিন ভাষা থেকে উদ্ভূত রোমান্স ভাষাসমূহের মাধ্যমে কথা বলে। এ ধরণের রোমান্স ভাষা বলতে মূলত স্পেনীয় এবং পর্তুগিজ ভাষাকে বুঝায়। এই অঞ্চলটির উত্তরে রয়েছে অ্যাংলো-আমেরিকা অঞ্চল যেখানকার মানুষ মূলত ইংরেজি ভাষায় কথা বলে। উত্তর ও দক্ষিণ আমেরিকা মহাদেশের ২০ টি দেশ এই অঞ্চলের মধ্যে পড়ে। এগুলোর মধ্যে দক্ষিণ আমেরিকার ১০ টি, মধ্য আমেরিকার ৬টি, ক্যারিবিয়ান অঞ্চলের ৩টি ও উত্তর আমেরিকা মহাদেশের ১টি দেশ রয়েছে।এছাড়াও এসব অঞ্চলের কিছু স্বায়ত্তশাসিত অঞ্চল লাতিন আমেরিকার আওতাভুক্ত।
জন হেনরি ডেভিস
জন হেনরি ডেভিস (মৃত্যু ১৯২৭) একজন ধনী ব্যবসায়ী ছিলেন, যিনি ১৯০২ সালে ব্রিটিশ ফুটবল ক্লাব ম্যানচেস্টার ইউনাইটেডের মালিকানা গ্রহণ করেছিলেন, যা তখন নিউটন হিথ নামে পরিচিত ছিল। ক্লাবটি তখন দেনার ভারে জর্জরিত ছিল। জনমুখে প্রচলিত আছে যে নিউটন হিথের অধিনায়ক ও রক্ষণভাগের খেলোয়াড় হ্যারি স্ট্যাফোর্ডের কুকুর ডেভিসের দিকে দৌড় দিয়েছিল। ডেভিস কুকুরটি কিনতে চান। স্টাফোর্ড তখন ডেভিসকে বুঝিয়ে ক্লাবটি কিনতে রাজী করান। ডেভিস ক্লাবটিকে দেনার দায় থেকে বাঁচান এবং "জে. আর্নেস্ট ম্যাংনাল" বিলি মেরেডিথ এবং স্যান্ডি টার্নবুল এর মতো খেলোয়াড়কে দলে ভেড়ান।
ডেভিস ক্লাবের নাম নিউটন হিথ থেকে পরিবর্তন করে ম্যানচেস্টার ইউনাইটেড রাখেন এবং দলের রঙ বদলে লাল সাদা পোষাকের প্রবর্তন ঘটান।
তিয়ের্‌রা দেল ফুয়েগো
তিয়ের্‌রা দেল ফুয়েগো (স্পেনীয় ভাষায়: Isla Grande de Tierra del Fuego) দক্ষিণ আমেরিকার দক্ষিণ প্রান্তসীমায় অবস্থিত একটি দ্বীপপুঞ্জ। ম্যাগেলান প্রণালী এটিকে মহাদেশীয় ভূখণ্ড থেকে বিচ্ছিন্ন করেছে। এটির কিয়দংশ আর্জেন্টিনায় ও বাকি অংশ চিলিতে পড়েছে। দ্বীপগুলির পূর্বে আটলান্টিক মহাসাগর, দক্ষিণে দক্ষিণ মহাসাগর, পশ্চিমে প্রশান্ত মহাসাগর। এগুলির দক্ষিণ সীমা হর্ন অন্তরীপ নামে পরিচিত।
১৫২০ সালে পর্তুগিজ নাবিক ফের্দিনান্দ ম্যাজেলান (ফের্নাঁদু দি মাগালিয়াইশ) এই দ্বীপগুলি আবিষ্কার ও নামকরণ করেন। ১৯শ শতকে ব্রিটিশেরা এখানে অনেকগুলি অভিযান চালায়। এদের মধ্যে সবচেয়ে বিখ্যাত হল ১৮৩১ থেকে ১৮৩৬ সাল পর্যন্ত চার্লস ডারইউনের করা জরিপ, যা তিনি তাঁর "Zoology of the Voyage of HMS Beagle" (১৮৪০) বইতে উল্লেখ করেন।